Helot – Kelas Pahlawan Hamba Dalam Sparta

Negara kota Sparta dalam tamadun Yunani purba mempunyai hierarki sosial yang berbeza dengan kebanyakan negara-kota Yunani yang lain. Di puncak piramid sosial Sparta terdapat dua orang raja.

Kuasa mereka diseimbangkan oleh ‘majlis orang tua-tua’. Orang tua-tua ini pula dipilih dari kalangan kelas seterusnya, iaitu Spartiates. Kelas aristokrat ini kemudiannya disusuli oleh kelas pertengahan yang dipanggil sebagai Perioeci. Kelas yang paling bawah, juga yang merupakan kelas paling besar dalam kelompok masyarakat Sparta adalah kelas yang dikenali sebagai Helot.

Menurut seorang ahli geografi Yunani yang bernama Pausanias, nama Helot diambil dari sebuah kota yang bernama Helos. Kota ini dipercayai telah ditakluk oleh tentera Sparta dan penduduknya menjadi hamba awal mereka. Semenjak itu, kelompok-kelompok masyarakat yang diperhambakan oleh penduduk Sparta turut dikenali sebagai Helot.

Namun, sejarahwan Yunani yang bernama Thucydides memberikan catatan yang berbeza tentang asal-usul Helot. Menurutnya, Helot adalah keturunan Messenia yang diperhambakan oleh Sparta semasa Perang Messenia Pertama yang berlangsung pada kurun ke-8SM.

Catatan lain berkenaan asal-usul Helot boleh didapati dalam karya Strabo yang berjudul Geography. Menurut beliau, kelompok-kelompok masyarakat yang bernaung di bawah pemerintahan Sparta pada awalnya diberikan hak yang sama rata. Namun pada era pemerintahan Agis I, hak-hak ini dicabut dan mereka dipaksa membayar ufti. Kesemua mereka akur, kecuali penduduk Helus yang memberontak. Lantas, mereka dihancurkan dalam sebuah peperangan dan penduduknya diperhambakan.

Walaupun Helot dianggap sebagai kelompok hamba, sejarahwan mendapati status mereka agak berbeza dengan golongan hamba di negara-negara kota Yunani yang lain. Misalnya di Athens, golongan hamba tidak dibenarkan mempunyai keluarga atau kelompok masyarakat tersendiri. Akan tetapi, Helot di Sparta dicatatkan mempunyai keluarga dan bahkan komunitinya yang tersendiri.

Tambahan lagi, Helot tidaklah dimiliki secara peribadi. Sebaliknya, mereka dimiliki oleh negara (Sparta). Menurut Strabo, “Masyarakat Lacedaemonia (Sparta) menganggap Helot sebagai hamba-negara, memberikan petempatan khusus kepada mereka untuk melangsungkan kehidupan dan menetapkan khidmat yang khusus untuk mereka laksanakan.”

Memandangkan golongan lelaki Sparta dituntut supaya mendedikasikan hidup dalam latihan-latihan sukan dan ketenteraan, serta perang, politik dan memburu, maka mereka tidak berpeluang untuk meluangkan masa dalam aktiviti pertanian. Justeru, tugas menghasilkan makanan diserahkan kepada kelas Helot. Walaupun secara umumnya Helot adalah golongan petani, mereka juga boleh diberikan tugasan dalam hal-hal lain, seperti khadam (pelayan atau pengkhidmat) atau penjaga kuda.

Selain itu, Helot turut boleh dikerah dalam kerja-kerja ketenteraan semasa tempoh peperangan. Sebagai contoh, sejarahwan Yunani yang bernama Herodotus pernah mencatatkan bahawa bagi setiap 5000 orang Spartiate yang menyertai Pertempuran Plataea pada tahun 479SM, terdapat tujuh orang Helot bersenjata-ringan yang melindungi mereka. Dalam erti kata lain, secara keseluruhan terdapat seramai 35 000 orang Helot menyertai pertempuran tersebut.

Walaupun Helot memainkan peranan yang sangat penting dalam melicinkan kefungsian masyarakat Sparta, kelas-kelas lain tidak begitu bersenang hati dengan mereka. Berikutan jumlah Helot yang jauh melebihi bilangan kelas-kelas lain di Sparta, kemungkinan untuk mereka memberontak terhadap pemerintah sentiasa wujud.

Pemberontakan berskala besar pertama yang dilakukan oleh Helot berlaku sekitar tahun 665SM dan ia dikenali sebagai Perang Messenia Kedua (Perang Messenia Pertama berakhir sekitar 40 tahun sebelum konflik ini tercetus). Helot mengambil peluang atas kekalahan Sparta dalam Pertempuran Hysiae untuk melakukan pemberontakan ini. Sparta mengambil masa hampir 20 tahun untuk menundukkan kemelut tersebut.

Berikutan situasi yang berbahaya seperti ini, Sparta kemudiannya mengambil langkah berjaga-jaga untuk menghindarkan Helot dari memberontak. Sebagai contoh, semasa Perang Parsi, Sparta tidak begitu berhasrat untuk menghantar pasukan hoplite mereka ke medan perang bagi membela kemerdekaan Greece. Keadaan ini disebabkan oleh kekhuatiran mereka kalau-kalau Helot akan memberontak semasa ketiadaan tentera elit Sparta.

Walaupun langkah-langkah berawas sebegini diambil, sejumlah pemberontakan Helot tetap berlaku. Misalnya semasa gempa bumi melanda Lembah Eurotas pada tahun 464SM, Helot memanfaatkan peluang tersebut untuk mencetuskan pemberontakan. Pemberontakan tersebut dianggap sebagai yang paling besar pernah dicatatkan.

Helot memperkuatkan kubu mereka di Gunung Ithome, yang dikepung oleh Sparta. Pengepungan ini hanya berakhir lima tahun kemudian apabila kedua-dua belah pihak bersetuju untuk berdamai. Golongan Helot ini kemudiannya diambil oleh Athen dan mereka hidup di Naupactus, yang terletak di Teluk Corinthian.

Layanan penduduk Sparta terhadap Helot bertambah baik seiring peredaran masa. Mungkin hal ini merupakan satu kaedah untuk mengelakkan konflik daripada mereka. Helot sentiasa memasang harapan agar dimerdekakan, dan sejarah mencatatkan bahawa sekumpulan demi sekumpulan Helot dimerdekakan merentas masa.

Apapun, sistem perhambaan Helot ini runtuh pada kurun ke-4SM. Pada tahun 371SM, Sparta mengalami kekalahan memalukan dalam Pertempuran Leuctra.

Penduduk Thebes yang menang kemudiannya menyerang Peloponnese, dan golongan Helot yang berasal dari Messenia dibebaskan. Helot terakhir, iaitu Helot dari Laconia dimerdekakan pada lewat kurun ke-3SM, oleh Cleomenes III dan Nabis.


Apa Yang Berlaku Pada George Floyd?

Di US tengah hot pasal kem4tian seorang lelaki berkulit hitam bernama George Floyd pada 25 Mei yang berpunca daripada tindakan seorang polis yang melutut pada lehernya semasa menahannya.

Sebelum m4ut, Floyd berkata “I can’t breathe” selama 15 kali tapi tak dilayani.

Selepas video kejadian viral, protes besar-besaran meletus di Minneapolis. Walaupun 4 polis yang terlibat telah dipecat, namun penduduk tempatan terutamanya Blacks tetap tak dapat menahan kemarahan sampai memb4kar stesen polis.

Agak ironik negara adikuasa dunia yang menjulang kebebasan & kesamarataan masih ada masalah macam ini.

Malah, sejarah Blacks menikmati hak sama rata tak sampai 60 tahun: hanya pada 1964 baru kerajaan menandatangani Civil Rights Act melarang diskriminasi terhadap Blacks.

Nenek moyang Blacks berasal dari Afrika, diculik dan dijual sebagai hamba kepada pemilik ladang di selatan US.

Amalan ini dikecam oleh negeri-negeri industri utara yang tak ada ladang. Pada tahun 1861, negeri-negeri utara berp3rang dengan selatan untuk menamatkan sistem perh4mbaan.

P3rang berakhir dengan kemenangan Utara dan Presiden Abraham Lincoln memansuhkan sistem perh4mbaan pada tahun 1863.

Namun kehidupan Blacks tidak menjadi lebih baik. Negeri-negeri Selatan masih mendiskriminasi Blacks dengan undang-undang “Jim Crow” yang mengasingkan Whites & Blacks. Blacks tak dapat bersekolah & bekerja, malah berdepan dengan ancaman nyawa oleh White Suprem4cist macam Ku Klux Kl4n.

Jadi ramai Blacks berhijrah ke negeri-negeri Utara, dan tokoh Blacks dari selatan seperti Martin Luther King Jr dan Malcolm X pula memperjuangkan hak sama rata Blacks, dengan membayar harga ny4wa.

Ahli-ahli politik Utara bersimpati dengan Blacks, tapi kena tunggu sampai 1950-an baru nak tolong. Keputusan Mahkamah Agung “Brown v. Board of Education” 1954 mendapati undang-undang Jim Crow tidak menepati perlembagaan, Blacks harus diterima dalam sekolah awam termasuk di Selatan.

Kerajaan cakap boleh, tapi Whites di Selatan masih degil.

Apabila 9 budak Blacks nak memasuki Little Rock Central High School di Arkansas pada September 1957, budak Whites duk har4ss mereka dan menghalang mereka masuk.

Gambar budak White menjerit kat budak Black mengejutkan Presiden Dwigh Eisenhower, sampai dia mengarahkan National Guard untuk melindungi 9 pelajar Blacks ini ke kelas.

Yang ironiknya, hari ni Trump pun nak arahkan National Guard ke Minneapolis, cuma kali ini untuk menyuraikan protester yang kebanyakan Blacks.

Dah lebih 60 tahun, hubungan etnik di US masih pi mai pi mai tang tu jugak. Bandingkan US dengan negara kita, baru korang faham apa erti racism yang sebenar. Think about it.


Kuarantin Beri Kesan Negatif Kepada Kesihatan Mental?

Semua sedia maklum dengan penularan wabak Covid-19 ini, salah satu cara yang digunakan pihak berkuasa untuk mengekang penularan Covid-19 ialah kuarantin selama 14 hari. Tetapi tidak ramai tahu, kuarantin sebenarnya memberi kesan jangka panjang kepada kesihatan mental orang yang pernah mengalaminya.

Untuk mengkaji kesan ini, sekumpulan penyelidik dari King’s Cross, London melihat 24 kajian kesan kuarantin semasa penularan wabak seperti SARS, Ebola, MERS dan H1N1. Hasil dari pemerhatian mereka membawa kepada jawapan yang mengejutkan.

Antara kesan negatif kuarantin kepada kesihatan mental individu ialah sindrom tekanan pasca-trauma (PTSS/STPT), kemurungan, keliru, marah, takut dan berpotensi terjebak dengan penyalahgunaan bahan. Dan individu yang dianggap paling terkesan ialah individu yang mempunyai sejarah masalah mental.

Faktor-faktor yang mempengaruhi kesan ini ialah tempoh masa yang dihabiskan semasa dalam kuarantin, tahap kebosanan, kekecewaan dan ketakutan, kekurangan bekalan asas dan kekurangan maklumat yang tepat berkenaan situasi semasa.

Selain isu kuarantin, kehilangan wang gaji akibat kuarantin dan stigma penyakit berkenaan turut memberi kesan kepada kesihatan mental individu berkenaan.

Bagi mengurangkan kesan negatif kepada kesihatan mental semasa kuarantin, pasukan penyelidik mencanangkan beberapa langkah:

Menurut ketua penyelidik Dr Samantha Brooks, langkah-langkah awal perlu diambil pihak berkuasa sebelum menguatkuasakan tempoh kuarantin bagi mengurangkan kesan negatif kepada kesihatan mental individu yang dikuarantin.

Dalam kajian sama, mereka berpandangan pekerja-pekerja kesihatan seharusnya mendapat perhatian dan sokongan sama semasa tempoh kuarantin serta menyarankan sokongan lebih harus diberi kepada individu yang mempunyai sejarah tekanan mental.

RUJUKAN:

AFP. Covid-19: Quarantine could have long-term mental effects. Free Malaysia Today. https://www.freemalaysiatoday.com/category/leisure/2020/03/03/covid-19-quarantine-could-have-long-term-mental-effects/


Air Mata Orang Melayu Masih Mengalir Di Bangkok

Ada sebuah masjid di Bangkok telah menyampaikan khutbah jumaat dalam bahasa Melayu sempena kunjungan Dato Seri Anwar Ibrahim ke Thailand. Apa yang menariknya adalah Bangkok merupakan kota yang sangat jauh daripada lingkungan orang Melayu. Nampak pelik sikit lah sebab ramai dekat Bangkok tak faham bahasa Melayu.

Tapi jangan terkejut sebab terdapat kira-kira 700,000 orang Melayu yang tinggal di kawasan tengah Thailand terutamanya Bangkok. Angka ini amat mengejutkan kerana ramai ingat orang Melayu hanya wujud di selatan Thailand sahaja.Ye lah orang-orang Melayu yang dikenali di Thailand seperti Surin Pitsuwan dan Suphacai Jaided pun berasal daripada selatan Thai.

Persoalannya macam orang Melayu boleh wujud di Bangkok?

Orang Melayu dikatakan telah hadir di Bangkok dan wilayah tengah Thailand semenjak era kerajaan Ayutthaya. Semuanya bermula apabila ibu kota kerajaan Ayutthaya telah ditakluk oleh Burma. Ayutthaya telah meminta bantuan Pattani dan Kedah menawan kembali ibu kota mereka.

Pemerintah Pattani ketika itu, Sultan Muzaffar Shah dan Raja Mansur bersama-sama 1500 orang tentera telah pergi ke ibu kota Ayutthaya. Sampai je di sana, baginda melihat tentera Burma telah pun pulang. Inilah masanya untuk baginda cuma menakluk Ayutthaya. Maka angkatan tentera baginda terus menyerang ibu kota Ayutthaya.

Kami ada banyak buku pasal sejarah Melayu. Kalau korang berminat, jemput ke Shopee kami. Link: bit.ly/bukupatriots

Sayangnya baginda tewas dan hampir kesemua tentera Pattani terperangkap di sana. Hanya Raja Mansur bersama 40 tentera sahaja yang dapat pulang ke Pattani. Baki tentera Pattani yang tinggal telah ditangkap dan dijadikan hamba. Mereka inilah menjadi orang Melayu pertama membuka perkampungan di Bangkok dan kawasan tengah Thailand.

Sebenarnya orang Melayu dah wujud sebelum Burma serang Ayutthaya. Katanya mereka ini merupakan golongan pedagang yang berasal daripada Melaka, Kedah dan Pattani yang menetap di kawasan Thailand. Tapi mereka hanyalah minoriti di situ.

Apabila Thailand sudah dikuasai oleh Dinasti Chakri, Raja Rama I telah menjadikan Bangkok sebagai ibu kota baru. Ketika itu juga baginda menuntut negeri-negeri Melayu yang berada di bawah naungan Siam untuk menghantar bunga emas. Tapi negeri-negeri Melayu terutamanya Pattani masih lagi berdegil.

Siam pun lagi pergi hantar segerombolan tentera untuk menakluk Pattani. Hasilnya Pattani tewas dan ramai tawanan perang yang terdiri daripada orang Melayu dibawa ke Bangkok.

Orang-orang Melayu yang dibawa ke Bangkok ini ada yang dijadikan hamba dan perlu bekerja dengan kerabat diraja Siam. Pada masa tu, kehidupan orang Melayu di Bangkok memang sangat daif. Mereka tinggal di bilik simpanan barang yang kecil dan kotor. Lama kelamaan, orang Melayu berjaya keluar daripada belenggu hamba dan kemiskinan. Mereka akhirnya hidup seperti orang biasa di Bangkok.

Walau bagaimanapun tak semua orang Melayu di Bangkok berasal dari zaman Ayutthaya dan era Rama I. Sebab semenjak tahun 1990an lagi, orang Melayu daripada selatan Thai telah berhijrah ke Bangkok untuk mencari peluang pekerjaan lebih baik.

Senang cerita populasi orang Melayu yang wujud di Bangkok merupakan tawanan perang dan golongan perantau yang datang pada era 1990 an.

RUJUKAN

Meesantan, C. (2017). Minoriti Melayu di Bangkok dan kawasan sekitarnya: Antara survival dan kejayaan. [Doktor falsafah, Universiti Malaya]. Studentrepo. http://studentsrepo.um.edu.my/7518/9/chaiwat.pdf

Shafizan Johari. (2019, November 5). Menelusuri perkampungan diaspora Patani di Ramkhamhaeng Soi 53. Astro Awani. Dipetik daripada https://www.astroawani.com/berita-dunia/menelusuri-perkampungan-diaspora-patani-di-ramkhamhaeng-soi-53-221782


Revolusi Bolivarian: Jalan Sosialisme Hugo Chavez

Memetik daripada kisah perjuangan revolusi Fidel Castro, Che Guevara, Juan Peròn di Amerika Selatan. Timbul pelbagai persoalan kenapa dan bagaimana Amerika Latin bergiat menuju ke arah ‘Kiri’.

Sebenarnya idea-idea gerakan Kiri ini sudah lama sebati dan meresap di dalam jiwa masyarakat Amerika Latin sejak abad ke-19 dan awal abad ke-20 menurusi gerakan Sayap Kiri yang membawa gelombang tersebut kepada golongan Intelektual Kiri lalu dikembangkan secara meluas. sementara itu imigran Eropah di benua Amerika Latin kebanyakan sudah mempunyai pertalian dengan gerakan-gerakan buruh.

Tokoh-tokoh Intelektual termasyhur haluan Kiri di Amerika Latin pada masa itu seperti Jose Carlos Mariategui dari Peru, Julio Antonio Mella dari Cuba dan Luis Emellio Racabarren dari Chile, Nama-nama ini mempunyai reputasi besar dan bertanggungjawab dalam mengembangkan aliran Kiri di Amerika Selatan.

Gerakan Kiri di Amerika Selatan secara ideologi dan politik umumnya terbahagi kepada 4 kelompok.

Komunis Marxist Tradisional mula menapak dan berkembang di Amerika Latin sejak 1920an, lokasi-lokasi hanya tertumpu dalam kawasan bandar sahaja. Walau bagaimana pun, Politik Kiri Populis atau Left-Wing Populism mendapat tempat di hati rakyat Argentina setelah Juan Domingo Peron naik menjadi Presiden Argentina selama 2 tempoh berbeza iaitu pada tempoh pertama dari 1946-1955 dan  tempoh kedua 1973-1974.

Juan Peron mendapat ilham daripada idea ‘third position’ iaitu sebuah idea politik Neo-Fasis yang kemudian dikenali sebagai Peronism. Menempatkan ideologi ini di luar idea-idea sistem Kapitalisme dan Komunisme untuk membangunkan Argentina.

Peronisme secara meluas dianggap sebagai bentuk sosialisme korporat, atau “sosialisme sayap kanan”. Dari segi politik berpegang pada Konservatisme dan Ekonomi Liberal.

HUGO CHAVEZ DAN PERJUANGAN POLITIK

Sejak keruntuhan Kesatuan Soviet pada tahun 1990an, Gerakan Komunis antarabangsa turut terkesan dan mengalami krisis, gerakan bersenjata dan Gerila di Amerika Latin sudah kehilangan taring dan tidak lagi relevan.

Pemimpin haluan Kiri memilih politik formal bagi memperjuangkan cita-cita haluan Kiri. Venezuela dalam hal ini adalah salah satu contoh negara dimana gerakan Kiri memanfaatkan Pilihan Raya sebagai rancangan mewujudkan Sosialisme.

Dalam hal ini, Jejak Venezuela diikuti negara Bolivia dan Nicaragua yang dimenangi oleh Daniel Ortega. Daniel Ortega merupakan tokoh gerakan Sandista iaitu sebuah gerakan yang melakukan gerakan bersen-jata pada 19 July 1979 dengan melancarkan ser_ngan terhadap diktator Anastasio Somoza Garcia yang kemudiannya melarikan diri ke Miami, Amerika Syarikat.

Kejayaan Hugo Chavez di Venezuela tidak semudah seperti yang dibayangkan. Ada seribu satu kisah perit lelah yang ditempuhi disebalik kemenangan beliau dalam memperjuangkan dasar Sosialisme demi perubahan ke arah positif masa depan rakyat Venezuela.

Bermula dari imperialisme merebut hasil minyak dan kekayaan alam, penindasan kaum buruh sekaligus bekerjasama dengan elit-elit yang hanya peduli keuntungan kantung mereka.

Tatkala rakyat Venezuela mengalami tekanan daripada pemerintah yang menerapkan konsep Neoliberalisme yang menindas.

Hugo Chavez berani tampil di massa dengan pidato tanpa teks, berkobar-kobar bersemangat rakyat turun dalam himpunan Aksi menyuarakan perasaan ketidakpuasan hati mereka yang tertindas.

Kemelut rakyat Amerika Latin menentang sistem yang menindas ini lebih kuat jika hendak dibandingkan dengan kawasan Asia dan Afrika adalah kerana secara historical globalisasi Kapitalisme dalam bentuk Neoliberalisme terlebih dahulu bermula di sana.

Kesengsaraan telah dirasai mereka lebih awal melalui pasaran bebas, Persaingan yang bebas menyebabkan jurang agihan pendapatan yang tidak setara.

Dengan itu selepas puas rakyat di’ayam-ayam’kan pemerintah, Hugo Chavez lalu menubuhkan Gerakan Revolusi Bolivarian. Nama gerakan itu diinspirasikan dari nama seorang tokoh pejuang revolusi Amerika Latin bernama Simon Bolivar yang berjaya mengalahkan imperialist Sepanyol. Hugo Chavez memang mengidolakan Simon Bolivar. Semoga dengan ‘berkat’ nama itu mereka berhasil memperoleh kemenangan dalam misi gerakan Republik kelima.

Pada tanggal 4 February 1992, Hugo Chavez melancarkan kudeta terhadap Presiden Carlos Andres Perez yang baharu pulang dari Switzerland. Malangnya pemberontakan itu digagalkan.

Sebelum Hugo Chavez bersedia untuk disumbat ke dalam penjara, beliau berhasrat untuk membuat ucapan di kaca TV nasional menyatakan tanggungjawab beliau dalam ke atas siri pemberontak tersebut.

Chavez mengikuti arus kehendak massa, beliau melawan pemerintah dengan melakukan kudeta, Chavez bukan seorang oportunis yang ingin bermain di air keruh. Tetapi menjadi pelopor kehendak sejarah, kehendak semasa rakyat tertindas. Malahan ia terbukti ketika ia berkuasa dan memberika kekuasaan pada rakyat miskin.

Sebelum memperoleh kemenangan besar, Chavez menghadapi gerakan kontra-revolusi yang dimulakan oleh musuh-musuh politiknya. Maksudnya gerakan yang ditubuhkan Hugo Chavez tidak lah mendapat penerimaan rakyat 100%. Jelas sekali, ia melibatkan ‘konflik kelas’ yang ditunjukkan.

Banyak kejadian berda-rah yang berlaku sekitar 11-13 April 2002 yang menewaskan 10 orang. Situasi Hugo Chavez semakin cemas, beliau diasak untuk berundur oleh Panglima Angkatan Tentera Darat, Jenderal Efrain Vasquez.

Secara ringas, kesedaran rakyat menentang noeliberalisme semakin menebal. Kesedaran mengenai perkara tersebut bukan terhad pada rakyat marhaen saja, malahan unit-unit ketenteraan pun turut menyokong tindakan Hugo Chavez. Ribuan rakyat berhimpun di ibu kota melemparkan kata-kata semangat revolusi.

Melalui gabungan bersama, Patria Para Todos, Hugo Chavez pada tahun berikutnya meraih 90% suara referendum yang mengusulkan pembentukan Dewan Konstitusi yang mengambil sejumlah kekuasaan dari parlimen.

Inilah landasan demokrasi partisipatif Venezuela yang menekankan pada penyertaan aktif rakyat.

Hidup tak selalunya indah, langit tak selalu cerah. Hugo Chavez berkuasa 20 tahun lalu dan ini juga membuktikan bahawa jalan Sosialisme tidak lah indah seperti yang disangka, masa pun berlalu dan bertukar menjadi mimpi ngeri.

Dasar ekonomi diperkenalkan melibatkan nasionalisasi secara meluas, Chavez menaikkan harga minyak pada tahun 2000an untuk meningkatkan perbelanjaan kesihatan dan pendidikan. Pada mulanya nampak juga kesan positif, namun implikasi dari polisi itu memberi kesan negatif yang mendalam.

Belum cukup setakat itu, korupsi pun meningkat dibawah pemerintahan beliau. Anggaran aset beliau berjumlah $1B hasil daripada merampas minyak negara itu.

Natijahnya, Kata-kata mutiara tukang revolusi. ‘pemimpin yang kejam diganti agar pemimpin baru menjadi kejam’. walaupun pada awalnya pemimpin itu mempunyai visi yang baik terhadap rakyat. Apabila sudah dibutakan dengan kuasa, sekelip mata bertukar menjadi raksasa. .


Ikan Yang Berjalan Di Dasar Laut

Biasanya spesis ikan yang wujud dalam perairan seperti sungai dan lautan terbuka berupaya untuk berenang. Tidak kisah ikan belut, kembung, atau Angler Fish sekalipun, nama saja ikan dengan bentuk biologinya sama, pasti berupaya berenang sebagai mekanisma hidupan bergerak.

Namun, wujudkah spesis ikan yang berjalan di dasar laut? Jika benar, adakah ikan ini berupaya berjalan ke darat, mengulang peristiwa seperti apa para pengkaji evolusi bayangkan, kehidupan berevolusi dari laut hingga ke darat?

Sebenarnya spesis ikan sebegini wujud. Ia dinamakan sebagai Sea Robin atau Gurnard, sejenis ikan bersirip lebar dari keluarga Triglidae. Ciri ketara ikan ini adalah pasangan sirip hadapannya amat besar sehingga apabila berenang, sirip ini mengepak seperti sayap burung mengepak. Pasangan sirip lebar ini juga mampu membuatkan ikan ini meluncur di permukaan lautan seperti ikan terbang.

Sea Robin adalah ikan dasar laut, menetap sekitar 200 meter walaupun ikan ini juga pernah menetap di dasar lautan yang cetek. Purata panjang ikan ini adalah 30 hingga 40 cm. Sea Robin mempunyai tengkorak kepala ikan yang unik dan terdiri kepingan perisai di tubuh spesis ikan ini.

Paling unik tentang ikan dari keluarga Triglidae ini adalah ‘kaki hadapannya’. Ia terdiri dari 3 pasangan duri yang bergerak seperti jejari. Asal ‘kaki’ ini adalah sebahagian dari sirip kemudian setelah melalui fasa-fasa evolusi, ia terpisah dari sirip kemudian membentuk sebagai duri. Duri ini seterusnya menjadi fleksibel dan mampu bergerak sebagai kaki.

Tapi benarkah ‘kaki’ ini berperanan sebagai sistem bergerak kepada Sea Robin? Sebenarnya tidak. ‘Kaki’ yang terpisah dari sirip ini adalah sesungut yang mampu mengesan kehadiran mangsa di dasar laut. Apabila melihat geraka ‘kaki’, ia seolah-olah meraba permukaan dasar laut untuk mencari mangsa. Apabila mangsa dikesan, ikan ini terus melahapnya tanpa kasihan.

Walau bagaimanapun, sesungut ini tetap dilihat sebagai kaki ikan kerana gerakannya mampu mendorong ikan terikut sama untuk mencari mangsa. Satu lagi kelebihan spesis ikan ini adalah sesetengah spesis ikan Triglidae mampu mengeluarkan suara hasil dari getaran organ pelampung (swim bladder) dari dalam tubuhnya. Bunyinya seperti katak menguak. Apabila ikan ini terasa ancaman atau mengusir ikan lain dari menceroboh habitatnya, bunyi ini keluar.

Sea Robin bertebaran di lautan seluruh dunia, jadi tidak hairanlah ikan unik ini dijadikan sebagai sumber makanan kepada penduduk yang tinggal di pinggir laut. Ikan ini sesuai dimasak dalam sajian sup atau stew. Penduduk negara Britain, Perancis, dan USA adalah pengamal tegar makanan Sea Robin ini.

Berikut adalah video tentang Sea Robin:

Eschmeyer, William N. (1998). Paxton, J.R.; Eschmeyer, W.N. (eds.). Encyclopedia of Fish. San Diego: Academic Press. pp. 176–177.

Frazer. J (24 February 2017). These Fins Are Made for Walking. Scientific American. Retrieved from 25 February 2020. https://blogs.scientificamerican.com/…/these-fins-are-made…/


Kearifan Ilmu Perubatan Melayu Tradisional Dan Pengaruh Islam

Orang Melayu sememangnya kaya dengan adat dan budaya . Tidak kurang juga dengan ilmu perubatan tradisional yang dimiliki orang melayu dahulu. Keintelektualan masyarakat Melayu dahulu tidak dapat dinafikan lagi kerana banyak manuskrip lama yang dibukukan sebagai satu khazanah yang tidak ternilai untuk dijadikan rujukan untuk masyarakat kita hari ini.

Zaman mula berubah, sesetengah dari masyarakat kita masih memandang negatif terhadap ilmu kepakaran perubatan kita ini. Mungkin ia berlaku disebabkan kemasukan pengaruh barat dan pemikiran jumud masyarakat kita tentang takrifan ilmu perubatan kita adalah tahyul dan khurafat. Kalau ilmu perubatan melayu sahaja mesti ada jampi dan mentera yang menyeru roh dan jin. Seberapa benar kenyataan tersebut akan dirungkaikan sedikit demi sedikit.

Namun begitu, masih ada lagi sesetengah masyarakat kita yang memartabatkan ilmu perubatan traditional melayu ke peringkat yang lebih tinggi. Untuk nak lebih faham lagi, kita akan menceritakan sedikit tentang takrifan ilmu perubatan traditional melayu, kaitannya antara budaya dan agama.

ILMU PERUBATAN TRADITIONAL MELAYU

Istilah perubatan traditional ialah untuk membezakan dengan istilah-istilah lain iaitu dari segi konsep dan amalan yang berbeza dan diantaranya ialah,  perubatan moden, alternatif,  islam, kesufian, homeopati, etnik dan lain-lain lagi. Konsep traditional itu sendiri membawa makna “lama” iaitu dari segi zaman kewujudan dan kehadirannya di dalam sesuatu bangsa.

Selain itu aspek kelangsungannya dalam masyarakat itu berterusan dari zaman dahulu, zaman kini dan zaman akan datang. Tradisional juga merujuk kepada ciri-ciri tersendiri yang berbeza dengan yang lain. Perubatan Melayu Tradisional misalnya mempunyai satu set sistem dan pendekatan yang eksklusif dari segi konsep terhadap penyakit, mendiagnosis penyakit, merawat penyakit, mengubat penyakit, pantang larang dan cara mengelak penyakit, demikian juga kaedah rawatan, ramuan dan proses pembuatan ubat, istilah-istilah yang digunakan dan lain-lain aspek secara keseluruhan . (Harun Mat Piah 2015)

Dalam takrifan Perlembagaan Malaysia, seseorang individu itu diklafikasikan sebagai melayu apabila beragama Islam, pandai berbahasa Melayu dan mengamalkan adat istiadat orang Melayu. Jadi dalam hal ini, islam itu merupakan pegangan dan kepercayaan bagi orang melayu semenjak dari zaman nenek moyang kita dahulu.

Hal agama itu sangat dipentingkan dalam kehidupan seharian orang melayu. Teringat kata-kata hikmah dari Almarhum Ustaz haji Hanafi, mantan guru silat cekak, bukan budaya yang membentuk sesuatu agama, tetapi agamalah yang membentuk sesuatu budaya. Jadi , segala bentuk amalan, adat istiadat, dan segala jenis ilmu yang telah ada pada zaman nenek moyang kita dahulu adalah sejajar dengan Al-Quran dan Sunnah. Bahkan dari segi perkataan pun di ambil bulat-bulat dari agama islam itu sendiri contohnya, cakap bernas. Maksudnya di sini, orang dulu-dulu memberitahu, bila kita bercakap kena ber- nas Al-Quran dan Sunnah.

PETUA MELAYU

Petua merujuk kepada nasihat, petunjuk dan panduan yang berguna (biasanya oleh orang-orang tua dan pengalaman) cara melaksanakan sesuatu dengan berkesan.(Hamidah abdul Wahab 2013 ) ataupun dengan kata lainnya yang mudah nak faham, kata orang-orang tua. Petua ini, mesti ada perbuatan atau pekerjaan yang kita kena buat untuk mendapatkan hikmahnya bukan hanya doa semata-mata. Ia juga ada kaitan dengan adat dan kepercayaan.

Selain itu, unsur keadaan sekeliling juga mempengaruhi kewujudan nasihat, petunjuk, panduan yang kemudiannya dirumuskan sebagai petua Melayu. Masyarakat Melayu yang mendiami kepulauan Nusantara yang merupakan rumpun yang besar mempunyai pelbagai petua yang disaring, diubah suai dan disesuaikan, bergantung kepada suasana dan persekitaran masyarakat tersebut mengikut adat dan agama dengan bijaksana oleh para wali dulu-dulu. Ini kerana islam datang di tanah melayu pada masa itu tidak menghapuskan terus adat tetapi diteruskan dan diserap dengan nilai-nilai murni islam mengikut Al-Quran dan Sunnah.

Contohnya, adat kepercayaan memenggal kepala anak gadis untuk dijadikan korban kepada dewa-dewa . Setelah kedatangan islam, adat kepercayaan itu tidak dihapuskan tetapi diubah iaitu dari korban anak gadis kepada haiwan ternakan seperti kambing dan lembu dan disesuaikan dengan agama islam mengikut peringkat kefahaman pada masa itu. Jadi orang melayu pada masa itu boleh terima islam atau tidak? Ya boleh kerana islam tidak membuang tetapi menambah unsur islam mengikut kesesusaian persekitaran pada masa itu. Kalaulah ulama dulu dengan tegas mengatakan amalan ini tak boleh, sesat, silap-silap, mereka yang akan dijadikan korban.

1) PETUA UNTUK KESIHATAN DIRI

Seperti yang kita tahu, memelihara kesihatan diri di waktu tengah sihat ini adalah wajib bagi orang islam kerana ia dapat membantu kita melaksanakan syariat dan ibadah kepada Allah Taala seperti kata ulama yang di petik dalam kitab tib ( Harun Mat Piah),

Wajib atas segala mukmin laki-laki dan perempuan memeliharakan tubuhnya, selama belum sampai penyakit kepadanya.

Qala al-hukama telah berkata, tiga perkara yang merosakkan manusia itu ialah sentiasa minum arak, bersetubuh, dan makan dengan banyak dan gelojoh. Selain itu, Rasullulah S.A.W juga memberitahu ketika makan ialah makan pada waktu lapar dan berhenti sebelum kenyang. Kalau Tun Dr. Mahathir Mohamad pula kata, makan ketika lapar, berhenti ketika tengah sedap menikmati juadah yang ada. Daripada kata-kata tersebut, orang arif dibahagikan tiga perutnya itu, sebahagian adalah tempat makan, yang lainnya adalah tempat air dan nafas naik turun. Cuba kita makan terlalu kenyang , apa jadi? Kembung perut kan? Nak buat kerja dan ibadah pun tak boleh.

2) MEMELIHARA GERAK TUBUH

Selesai makan, apa yang biasa kita buat? Tidur? Duduk? Jadi dalam hal ini lebih menekankan kepada pemeliharaan pergerakan tubuh selepas makan. Jika tiada pergerakan yang dilakukan pada masa ini, kebarangkalian untuk mendapat penyakit itu besar. Jadi pergerakan macamana yang dianjurkan itu?  Pergerakan yang dimaksudkan ialah, cuba kita bawa berjalan dengan sederhana atapun dengan perlahan-lahan seperti basuh pinggan dulu ke, atau bersiar- siar dihadapan rumah  supayan tubuh kita jadi hangat atau panas supaya makanan dalam perut kita itu boleh dicerna dengan baik. Jadi janganlah sesekali selepas makan pergi berlari dengan kawan kerana boleh mendatangkan penyakit.

KEARIFAN ILMU PERUBATAN MELAYU DALAM SAKIT TUAN

Kalau cerita mengenai masalah sakit tuan ini, pasti ramai yang mengeluh. Kita boleh lihat di media sosial seperti Facebook, Whatsapp , Telegram dan seangkatan dengannya, ubat kuat merupakan produk yang boleh dikatakan terlaris di pasaran. Untung bagi mereka yang menjalankan business ini. Kenapa laris? Salah satu faktor adalah disebabkan masalah sakit tuan di atas. Majoriti rakyat Malaysia memang mempunyai masalah ini terutama bagi mereka yang bekeluarga. Ini disebabkan faktor pemakanan yang tidak seimbang dan kurang senaman.

Sakit tuan didefinisikan Mohd Ismail Tambi (1995) pakar andrologi Malaysia di dalam Jurnal Kearifan Melayu oleh Mohd Faizal Musa (2014) sebagai penyakit dan masalah fungsi pada zakar lelaki. Dalam hal ini, penyakit tersebut boleh berlaku pada zakar, buah zakar, kerandur buah zakar dan anggota lain yang berkaitan. Antara masalah yang sering dirujuk dalam konteks ini ialah mati pucuk, masalah ketegangan zakar.

Jadi bagaimana orang lelaki melayu traditional iaitu zaman nenek moyang kita dahulu menyelesaikan masalah ini?  Dalam menceritakan permasalahan tersebut, salah satu manuskrip yang tersimpan mengenai perubatan traditional ialah  HIKAYAT  NURUL LISAN MENJAWAB MASALAH”, TAJUL MULUK dan KITAB HUKUM JIMAK .  Manuskrip tersebut adalah salah satu contoh kearifan ilmu perubatan traditional melayu yang bersifat ilmiah macam buku perubatan yang ada sekarang mengenai pemahaman dan amalan menyediakan panduan untuk orang melayu dalam seluruh aspek kehidupan termasuklah masalah sakit tuan di atas.

Dalam perubatan melayu traditional, urutan merupakan intipati yang sangat penting dalam memberikan kesembuhan atau mengembalikan tenaga kepada pesakit.  Pernahkan kita lihat, kalau sakit, lenguh badan atau terseliuah dan patah anggota badan, mesti akan ada urutan kalau melalui perubatan traditional. Menurut  Abdullah Al- Qari (2005) di dalam Jurnal Kearifan Melayu oleh Mohd Faizal Musa (2014) , menjelaskan  urutan ialah satu pemulihan tanpa ubat.

Bagi beliau sendiri, urutan sangat rapat dengan kepentingan darah kerana darah adalah bekalan yang membawa saripati makanan, minuman, mineral, enzim, antibiotik, ubat dan oksigen bagi kepentingan seluruh tubuh seseorang yang hidup. Selain itu, aksi urutan dibuat untuk  menghurai atau melepaskan simpulan urat-urat bagi memberi laluan darah mengalir, selain mengendurkan urat saraf yang tegang dan menenangkan otot atau memberi laluan kepada darah untuk membersihkan darah daripada segala jenis kekotoran iaitu menerusi peluh, dan kentut; atau untuk memanaskan tubuh dan mengembalikan suhu badan. Beliau juga memberitahu, seni urut dilakukan dengan menggunakan ibu jari, tapak tangan, hujung jari tangan,  siku, ibu jari kaki, lutut dan tumit sakit tertentu.

Di dalam perubatan traditional ia dipanggil sebagai urut batin. Kaedah yang sangat baik untuk merawat sakit tuan ini ialah dengan urutan urat saraf.yang berkaitan untuk mengalirkan darah pada zakar.  Jadi, dalam urutan ini pula, ada 6 tempat yang biasa dituju untuk mereka yang lemah syahwat.

Di dalam urutan tersebut akan diiringi dengan doa sebagai tanda memohon kepada Allah supaya memberi  kesembuhan segala penyakit dengan izinnya. Jadi dari segi doa kita lihat perbincangan yang seterusnya.

Jamia Azdina Jamal (2006) menjelaskan, bahawa  rawatan perubatan traditional banyak memanfaatkan bahan- bahan alam semulajadi seperti daun- daun dan akar kayu  selain menggunakan sepenuhnya aspek pemulihan dan pencegahan. Dan ia disokong oleh pakar sakit tuan moden seperti Mohd Ismail Tambi seorang pakar andrologi yang mengatakan bahawa, urutan kemaluan lelaki akan menjadikannya lebih besar dan tegap.

DOA , JAMPI DAN MENTERA

Doa dalam ilmu perubatan melayu tradisional tidak seakan-akan doa yang kita selalu lakukan. Tetapi ia dihiasi dengan kata-kata sastera seperti kita sedang memuja sesuatu. Jangan berburuk sangka pula, kerana secara umumnya, penggunaan ayat-ayat Al-Quran di dalam doa, tidak menyeluruh.

Kadang-kadang doa tersebut  mengandungi ayat Al-Quran secara rambang, tidak tersusun dan dicampur dari bahasa lain contohnya, Arab-Melayu, dan Parsi. Para tabib menjelaskan keseluruhan ayat di dalam doa, jampi dan mentera adalah gubahan kata-kata yang membawa maksud mengubat, menyembuh atau mengelak dari penyakit dan unsur-unsur yang berhubungan dengannya.

Kajian terhadap doa, jampi dan mentera di dalam perubatan tradisional melayu oleh para orientalis barat, menyatakan wujudnya hubungan erat di antara unsur-unsur islam di dalam ilmu tersebut. Oleh kerana itu, para pengkaji barat sering menggabungkan karya hikayat, mentera, ubat-ubatan dan farmakologi dengan karya islam kerana di dalamnya ada unsur-unsur yang spiritual dan mistik yang menurut fahaman mereka ia tergolong di dalam ilmu agama.

Walaubagaimanapun, setiap rangkap doa terdapat nama bahagian-bahagian anggota manusia yang dihubungkan dengan Allah misalnya :

Kepala : perisai Allah ,

Mata : cermin Allah,

Telinga : pendengaran Allah,

Hidung : jalan Allah,

Mulut : puji Allah,

Lidah : kalam Allah,

Leher : ikrar Allah,

Urat : titian Allah

Sendi : tekal Allah,

Kaki : bumi Allah

Contoh doa :

Bismillahirrahmanirrahim

Induk kunyit, induk melati

Ditanam Allah belakang bumi

Muka berseri-seri

Seperti anak Rasulullah yang menjadi

Seri naik ke dahi

Cahaya naik ke muka

Bendang naik ke belakang

Ya Allah, Ya Allah

Kukuhkan Allah

Berkat ku makei doa Rasulullah

(petikan dari jurnal Petua dan Pantang Larang Tradisional dalam Alam Melayu Sarawak oleh Hamidah Abdul Wahab (2013)

Bismillah ir rahman ir  rahim

Hai alurun, tawar di embun setitik

Gugurlah tawar itu

Tawar Allah tawar Muhammad

Tawar Baginda Rasullulah

Ah tawar, Maha tawar

Bukannya aku empunya tawar

Allah yang empunya tawar

Sidi guru, sidilah aku

Jadilah guru, jadilah aku

Dengan berkat kata

Lailaha illallah

Muhammad Rasullulah

(Petikan dari Kitab Tib ilmu perubatan melayu oleh Harun Mat Piah (2006)

Jadi, kedua-dua doa di atas membuktikan bahawa kehadiran unsur-unsur  islam dalam awal kalimah Bismillah, Allah dan Rasullulah di samping penggunaan perkataan bahan semula jadi seperti kunyit yang bermanfaat untuk kecantikan dan kesihan diri. Di samping itu, akhir kata dengan kalimah  Lailaha illallah Muhammad Rasullulah sebagai kalimah tauhid yang sebenar-benarnya membuktikan dengan kekuasaan Allah S.W.T sahaja yang mampu menyembuh, dan memberi kecantikan dan kesihatan yang baik kepada manusia.

Rujukan :

Hamidah Abdul Wahab  (2003) Petua dan Pantang Larang Tradisional dalam Alam Melayu Sarawak . Diakses di  journalarticle.ukm.my/6397/

Mohd Faizal Musa (2014) Beberapa Nota Kearifan Melayu tentang Sakit Tuan: Satu Pengenalan.Diakses di  journalarticle.ukm.my/7786/

Harun Mat Piah (2006) Kitab Tib ilmu perubatan melayu

Artikel oleh Mohd Fahmi Zaki untuk The Patriots.


Hokkaido Yang Hampir Jatuh Ke Tangan Soviet

Pada 24 Ogos 1945, jentera perang Soviet sudah digerakkan sebagai persediaan untuk menduduki Pulau Hokkaido, Jepun. Pesawat-pesawat pengebom jarak jauh Soviet sudah berlepas dari pangkalan mereka di Vladivostok dan mengebom pulau tersebut. Pada pukul lima pagi, dua rejimen Soviet mendarat di pulau itu disusuli pasukan tentera yang lebih besar di mana ia membahagikan Hokkaido kepada dua bahagian. Ini sebahagian daripada perancangan Laksamana Armada Kesatuan Soviet, Ivan Yumashev sekiranya negara tersebut menyerang Hokkaido.

Askar-askar sudah bersedia, unit-unit kapal selam telah digerakkan ke perairan Hokkaido untuk mengintip sebagai persediaan untuk serangan darat dan ada ketikanya, menenggelamkan kapal-kapal yang membawa pelarian Jepun. Pihak Soviet perlahan-lahan menguasai Pulau Sakharin dan memaksa tentera Jepun keluar dari rantaian Kepulauan Kurille dari Hokkaido hingga ke Semenanjung Kamchatka. Apa yang diperlukan Yumashev ialah lampu hijau dari Moscow tetapi arahan yang patut dikeluarkan Joseph Stalin tidak muncul. Ia sesuatu yang tidak masuk akal memandangkan Hokkaido merupakan kunci kepada peluang mengakses laluan Soviet ke Lautan Pasifik, sesuatu yang pasti diingini kepimpinan parti di Moscow. Namun, Stalin mengeluarkan arahan membatalkan operasi Yumashev.

Lapan hari sebelum itu, Stalin mengajukan tuntutan Soviet untuk menduduki Hokkaido kepada Presiden Amerika Syarikat, Harry S. Truman. Sekiranya tuntutan ini ditolak, Stalin memberi amaran ia bakal menyinggung perasaan rakyat Rusia. Beberapa bulan sebelum itu, tuntutan ini sebenarnya sudah dipertimbangkan oleh Jabatan Perang Amerika Syarikat di mana mereka lihat tiada masalah bagi Kesatuan Soviet bukan saja menguasai seluruh pulau Hokkaido tetapi juga sebahagian daripada pulau terbesar Jepun, Honshu. Namun selepas Washington mengebom Hiroshima dengan bom atom, ia dilihat memberi keyakinan kepada Truman untuk menetapkan syarat perhubungannya dengan Stalin. Pada 18 Ogos, Truman menolak permintaan Stalin. Ini memaksa beliau menimbang semua pilihan yang ada sebelum mengeluarkan arahan membatalkan operasi tersebut.

Pasti ada yang kata sebab Stalin menarik balik operasi tersebut atas alasan bimbang dengan kekuatan atom Amerika Syarikat. Dan ini sentimen yang dikongsi oleh pegawai Amerika Syarikat termasuk diplomat George Keenan menyifatkan Moscow amat sensitif dengan permainan kuasa pesaing atau musuhnya. Bagi Truman pula, kejayaan bom tersebut membantu mereka menang ke atas Jepun. Maka tidak hairanlah mengapa selain menjadi sebahagian daripada unit persenjataan mereka, ia menjadi sebahagian daripada senjata diplomatik Washington. Dalam erti kata lain, Truman tidak perlu mengugut Kesatuan Soviet, cukup sekadar memiliki bom tersebut saja sudah cukup sebagai ancaman kepada Moscow. Namun satu fakta yang tidak diketahui pentadbiran Truman ialah Stalin menyifatkan tindakannya itu sebagai keanak-anakan dan melihat mereka seolah-olah memandang rendah kekuatan Moscow.

Buktinya, apabila berita pengeboman Hiroshima dan Nagasaki diketahui Stalin, beliau sama sekali tidak terkejut. Ini kerana menerusi rangkaian perisikan mereka, Stalin sudah mengetahui program rahsia senjata atom yang dibangunkan Amerika Syarikat dan Britain. Jika Truman menyangka beliau tidak memahami konsep senjata atom semasa persidangan di Potsdam pada Julai 1945, Truman sudah tersalah langkah. Pada tahun 1941, agensi-agensi perisikan Soviet seperti NKVD dan GRU mengumpul maklumat berkenaan senjata tersebut dan setahun selepas itu, Jawatankuasa Pertahanan Negara yang dipengerusikan oleh Stalin meluluskan projek pembangunan senjata atom versi mereka. Pada mulanya, usaha ini terhad berikutan ketika itu, perang masih lagi meletus antara Soviet dengan rejim Nazi Jerman. Tetapi pada tahun 1944, Stalin melantik Lavrentiy Beria untuk memantau perlaksanaan projek tersebut. Pengembangan NKVD dan sumber diperlukan untuk kajian senjata atom sudah cukup memperlihatkan keazaman Stalin untuk tidak membiarkan Amerika Syarikat ke hadapan dalam soal teknologi atom.

Selepas Hiroshima, Stalin melipatgandakan usaha membina senjata atom miliknya sendiri. Ini termasuk melantik Beria mengetuai satu jawatankuasa khas untuk meneruskan aspirasi senjata atom, memberi insentif kepada pasukan saintis termasuk saintis Jerman dan memperbanyakkan operasi melombong uranium dari Siberia hingga ke Eropah Timur dan Korea Utara. Ketua pasukan saintis projek tersebut, Igor Kurchatov menyifatkan cara ini sebagai mustahil semasa bertemu dengan Stalin pada 25 Januari 1946. Tetapi Stalin tetap bertegas ia harus diteruskan dan perlu dipercepatkan berdasarkan maklumat yang dikumpul oleh pengintip-pengintip Soviet. Stalin menyifatkan semua ciptaan hebat pada mulanya kasar seperti mana keretapi stim tetapi ciptaan tersebut mengubah dunia dalam tempoh beberapa tahun. Dan apa yang dihajati Stalin menjadi kenyataan apabila senjata atom menjadi sebahagian daripada persenjataan Soviet pada Ogos 1949, lebih awal dari apa yang dijangkakan perisikan Amerika.

Namun minat mendalam Stalin terhadap bom atom tidaklah bermakna Stalin takut dengan kuasanya. Sebaliknya, beliau melihat ia sebagai simbol sebuah kuasa besar dan tidak tertarik dengan keberkesanan senjata tersebut. Buktinya, ahli-ahli GRU dan diplomat-diplomat Soviet di Tokyo yang melawat Hiroshima dan Nagasaki merakam kerosakan sekitar kedua-dua bandar ini dan menemubual mangsa-mangsa yang terselamat. Dalam satu laporan September 1945, duta Soviet ke Tokyo, Yakov Malik melihat insiden pengeboman kedua-dua bandar tersebut dibesar-besarkan dengan tujuan propaganda dan melihat akhbar-akhbar Jepun membesar-besarkan kesan bom tersebut. Selepas membaca laporan Malik, Stalin sendiri ragu-ragu akan kekuatan bom atom. Ini disokong dengan kenyataan pemimpin komunis Poland, Wladyslaw Gomulka pada November 1945, “Tentera bukan bom atom yang menentukan peperangan.” Stalin menambah, “Mereka telah melucutkan senjata mereka kerana diganggu dengan keinginan keamanan dan tidak akan mengangkat senjata melawan kita.”

Jika ada yang berpandangan Stalin berbohong, lihat pula peristiwa menarik beberapa minggu selepas operasi Hokkaido dibatalkan. Menteri Luar Soviet, Vyacheslav Molotov bersikap keras kepala dan enggan tunduk kepada tuntutan Amerika Syarikat semasa Persidangan Menteri-Menteri Luar London. Dalam persidangan tersebut, Washington menuntut mahu diberi hak campur tangan di Romania dan Bulgaria serta mahu membina pangkalan-pangkalan tentera di Mediterranean. Keengganan Molotov menurut tuntutan Washington menyebabkan Setiausaha Negara ketika itu, James Byrnes mengugut akan menggunakan senjata atom ke atas Kesatuan Soviet. Di sebalik tabir, Stalin meminta Molotov tidak tunduk kepada ugutan mereka dan bersikap tegas dalam menunjukkan pendirian Moscow. Namun itu masih tidak menjelaskan mengapa Stalin membatalkan operasi Hokkaido itu.

Sebab sebenar di sebalik pembatalan operasi tersebut ialah Stalin tidak mahu kehilangan wilayah-wilayah yang dikuasai Soviet selepas Perang Dunia Kedua (WWII) termasuk Pulau Sakhalin dan Kepulauan Kurille. Ya, dari segi kedudukan strategik, Hokkaido tampak menggoda tetapi Hokkaido juga bukan sebahagian daripada perjanjian yang dimeterai di Yalta pada Februari 1945. Jika Stalin berkeras mahu menguasai Hokkaido, pasti semua yang diraih akan hilang begitu saja. Buktinya pada 18 Ogos 1945, Truman secara tiba-tiba bertanya apakah boleh pihak Amerika membina pangkalan udara di Kurille, sekaligus membuat lubang besar pada pertahanan Soviet di Timur Jauh. Nampak biasa pertanyaan ini tetapi ini sudah cukup untuk Stalin berfikir dua kali berkenaan Hokkaido.

Bagi Stalin, beliau mahu menjaga hubungan sedia ada dengan Washington termasuk menghormati hak masing-masing. Benar, Amerika menang di Teater Pasifik tetapi Soviet juga menang di Eropah dan secara tidak langsung, memaksa negara Matahari Terbit tunduk dan menyerah kalah tanpa syarat. Atas sebab itu, Stalin mengutarakan cadangan Hokkaido tersebut atas alasan Soviet menghormati kehadiran Amerika di Jerman, maka seharusnya Amerika turut menghormati cadangan kehadiran Moscow di Hokkaido. Namun cadangan tersebut ditolak Truman dan ini menimbulkan kemarahan Stalin. Pada bulan Oktober 1945, duta Amerika Syarikat ke Moscow, Averell Harriman bertemu dengan Stalin di mana Stalin menyatakan kemarahannya pada ketidaktentuan berkenaan Hokkaido walaupun isu itu dianggap selesai oleh Truman. Pada Stalin, Truman tidak memiliki aura dan karisma yang dimiliki penjawat jawatannya terdahulu untuk beliau berurusan, Franklin Delano Roosevelt. Dua tahun selepas itu, Yumashev dilantik sebagai Menteri Tentera Laut Soviet dan beliau membangkitkan subjek pembatalan operasi dengan Stalin. Dalam pertemuan tersebut, Yumashev mendedahkan beliau mahu meneruskan operasi tetapi selepas mempertimbangkan semula, memutuskan untuk tidak berbuat demikian.

Selepas Perang Dingin meletus, Stalin tidak lagi berminat dengan rangka kerja Yalta dan menyifatkan Truman sebagai tidak boleh dipercayai. Pada tahun 1950, Stalin bersekutu dengan Parti Komunis China dan memberi lampu hijau kepada pembentukan rejim Kim Il-Sung di Korea Utara dan permulaan serangan ke atas Korea Selatan. Stalin menyifatkan perubahan ini perlu disokong memandangkan situasi perjanjian terdahulu yang dirangka sudah berubah. Siapa sangka tindakan Truman mengugut Stalin untuk membatalkan hasrat menduduki Hokkaido sebenarnya menyebabkan sebarang bentuk kerjasama antara kuasa besar menjadi mustahil. Dan Hiroshima menyebabkan Perang Dingin satu prospek yang tidak dapat dielak. Jika ada hikmah di sebalik semua ini, bagi penduduk Hokkaido, mereka tidak mengalami penderitaan sama seperti penduduk Korea Utara hari ini berikutan tindakan Stalin membatalkan operasi tersebut. Jika diteruskan, bukan saja Hokkaido menjadi sebahagian daripada negara satelit Soviet tetapi juga menyaksikan kemunculan rejim sama seperti Korea Utara.

SUMBER

Radchenko, Sergey. (2015). Foreign Policy. Did Hiroshima Save Japan From Soviet Occupation? http://foreignpolicy.com/2015/08/05/stalin_japan_hiroshima_occupation_hokkaido/


24 Mac 1999: Permulaan Perang Dingin Baharu

Semalam, 20 tahun yang lalu, Pertubuhan Perjanjian Atlantik Utara (NATO) melancarkan serangan udara ke atas Yugoslavia.

Peristiwa ini dah jarang disebut pada hari ini, tapi ia teramat signifikan. Ia mencorak hubungan antara US, Rusia dan China, dan boleh dikatakan sebagai tanda permulaan “Perang Dingin Baharu” (New Cold War) antara US dan Rusia-China.

Asbab serangan udara adalah untuk memaksa pemimpin Yugoslavia, Slobodan Milosevic untuk memberhentikan “pembersihan etnik” ke atas kaum Albania (atau Kosovar) di wilayah Kosovo, selatan Yugoslavia.

Milosevic ini juga antara dalang pembunuhan kejam terhadap kaum Bosniak di Srebrenica, Bosnia-Herzegovina pada tahun 1995. Sama seperti di Bosnia, pergolakan di Kosovo juga merupakan lanjutan daripada perpecahan Yugoslavia akibat penamatan Perang Dingin (1947-1991).

Yugoslavia pada asalnya ialah sebuah persekutuan yang merangkumi kaum Bosniak, Kosovar, Croatia, Slovenia, Serb, Montenegro dan Macedonia. Kaum-kaum ini masing-masing memiliki bahasa dan agama tersendiri: Bosniak dan Kosovar ialah Muslim, Croatia dan Slovenia ialah Kristian Katolik manakala Serb, Montenegro dan Macedonia ialah Kristian Ortodoks. Masing-masing tak ngam dengan satu sama lain.

Kaum-kaum ini hanya bersatu pada era Perang Dingin atas persamaan identiti rumpun bangsa Slav Selatan (Yugo-slav). Ideologi komunisme sedikit sebanyak mengaburi identiti etnik masing-masing dan membentuk perpaduan. Namun apabila Perang Dingin tamat, komunisme tidak lagi relevan dan kaum dalam Yugoslavia pun mula menuntut kemerdekaan.

Sebagai abang long dalam persekutuan Yugoslavia, Serbia cuba menghalang perpecahan tersebut dan melindungi kaum Serb yang bertebaran di wilayah selain Serbia. Di Bosnia-Herzegovina misalnya, Milosevic memberi sokongan kepada tentera Republik Srpska yang mewakili kaum Serb untuk memerangi kaum Bosniak. Kekejaman tentera Srpska dan Serbia memaksa kuasa-kuasa besar untuk bercampur tangan dan menamatkan Perang Bosnia pada Disember 1995.

2 tahun kemudian, giliran Kosovo pula kena tibai. Kosovo ialah wilayah di selatan Yugoslavia yang majoriti penduduknya terdiri daripada kaum Albania atau Kosovar. Mereka menubuhkan Tentera Pembebasan Kosovo (KLA) untuk memerdekakan Kosovo. Perang Kosovo meletus apabila KLA melancarkan serangan pada Februari 1998.

Demi melindungi kaum Serb di utara Kosovo dan juga untuk mempertahankan keutuhan wilayah Persekutuan Yugoslavia yang kini hanya tinggal Serbia, Montenegro dan Kosovo (Croatia, Slovenia, Bosnia dan Macedonia telah merdeka), Milosevic mengarahkan polis dan tentera untuk memadamkan pemberontakan dengan kejam sekali. Beribu-ribu Kosovar dibunuh dan menjadi pelarian.

Oleh itu, Milosevic kena condemn dengan negara-negara Barat khususnya US. Tapi Milosevic ada backup besar iaitu Rusia dan China. Rusia dan China sebagai anggota tetap Majlis Keselamatan Pertubuhan Bangsa-Bangsa Bersatu (UNSC) mempunyai kuasa veto untuk menghalang sebarang resolusi yang cuba condemn Yugoslavia.

Ikatan Rusia dan Serbia dah bermula sejak abad ke-19. Rusia menganggap Serbia sebagai adik dalam rumpun bangsa Slav dan penganut Kristian Ortodoks. Kedudukan geografi Serbia di Semenanjung Balkan juga penting bagi keselamatan sempadan Rusia. Atas sebab itu Rusia mempertahankan Milosevic tak kira apa jua.

Melihat Rusia melindungi Milosevic, NATO yang dipimpin oleh US mengambil tindakan dengan melancarkan serangan udara tanpa kelulusan UN. Tujuan serangan adalah untuk melumpuhkan keupayaan ketenteraan Serbia dengan mensasarkan infrastruktur dan fasiliti ketenteraan. Disebabkan benda-benda itu semua terletak di bandar, maka pengorbanan orang awam di bandar-bandar utama Serbia tidak dapat dielakkan. Lebih kurang 500 orang awam Serbia terkorban dalam 78 hari serangan udara.

Semasa serangan udara berlaku, PM Rusia, Yevgeny Primakov berada dalam perjalanan ke US untuk tujuan lawatan rasmi. Apabila Primakov menerima berita serangan udara, Primakov melihat ia sebagai satu provokasi terhadap Rusia dan mengarahkan supaya pesawatnya berpatah balik serta merta, di atas Lautan Atlantik.

12 hari sebelum serangan udara (12 Mac 1999), 3 buah negara bekas anggota Pakatan Warsaw (pakatan ketenteraan yang ditubuhkan oleh Soviet Rusia semasa Perang Dingin untuk menyaingi NATO) iaitu Poland, Czech dan Hungary pula mengumumkan penyertaan mereka ke dalam NATO.

Rusia melihat penerimaan masuk negara bekas anggota Pakatan Warsaw sebagai pengkhianatan US terhadap janjinya untuk tidak membesarkan NATO selepas penamatan Perang Dingin. NATO ditubuhkan oleh US semasa Perang Dingin untuk membendung ancaman negara-negara Komunis terutamanya Soviet. Perang Dingin dah tamat, US bukan saja tidak membubarkan NATO malah mengembangkan ia. Fishy nak mampus, nampaknya NATO bukan mensasarkan komunisme tapi lebih kepada Rusia per se.

Peristiwa pembesaran NATO dan serangan udara ke atas Yugoslavia menghakis kewibawaan Presiden Rusia, Boris Yeltsin yang pro-Barat. 5 bulan kemudian, Yeltsin melantik Vladimir Putin sebagai PM dan sebagai pengganti dia bagi jawatan Presiden. Dalam ucapan bersara, Yeltsin menyatakan kekesalan atas “kenaifan” dia terhadap Barat dan memohon maaf daripada rakyat kerana gagal menjaga kepentingan geopolitik Rusia. Putin sebagai anak murid Primakov akan menggalas tanggungjawab untuk membendung NATO yang semakin mengancam ruang keselamatan Rusia.

Nak lagi serabut, kedutaan China di Belgrade, ibu negara Serbia pula dibom pada 7 Mei. 3 orang wartawan China yang berada dalam kedutaan maut dan 20 staf kedutaan cedera parah.

US kata silap target. China kata abah kau lah silap, senjata punya canggih boleh silap (pesawat yang mengebom kedutaan ialah B-2 Spirit dan bom dipandu oleh sistem JDAM yang terkenal dengan ketepatan). China melihat tindakan US lebih kepada provoksi dan “hukuman” ke atas China kerana bersama dengan Rusia dalam menyebelahi Serbia. Buat kali pertama sejak normalisasi hubungan US-China pada tahun 1972, rakyat China mengadakan demonstrasi anti-US besar-besaran mengutuk tindakan “imperialis” US.

Serangan udara NATO tamat selepas 78 hari apabila Milosevic bersetuju untuk berundur dari Kosovo pada 11 Jun 1999. Peristiwa serangan udara itu telah mengubah hubungan US, Rusia dan China buat selama-lamanya. Menyedari bahawa mereka tidak dapat menyaingi US tanpa sebuah pakatan ketenteraan, Rusia dan China meningkatkan kerjasama mereka dan menubuhkan Pertubuhan Kerjasama Shanghai (SCO) pada tahun 2001.

China belum pernah move on pasal pengeboman kedutaannya di Belgrade. Forum atas talian yang pada asalnya diwujudkan untuk mengutuk tindakan US dan NATO kini dah berkembang jadi “Qiangguo Luntan” (Strong Nation Forum) yang membincangkan segala topik berkaitan dengan kebangkitan China.

Bagi orang China, pengajaran dari tahun 1999 ialah: untuk mengelak diri daripada dibuli, China harus menjadi negara kuat (strong nation). Dan sejak tahun 1999, China meningkatkan perbelanjaan ketenteraanya dengan drastik. Tahun 2000 saja meningkat sebanyak 18%, dan tak pernah berhenti meningkat sejak itu. Keagresifan China ialah respon kepada keagresifan US.

Baik/jahat dalam politik antarabangsa adalah bersifat relatif. Penjahat bagi negara A ialah hero bagi negara B. Serangan udara 1999 membuat Rusia dan China melihat US sebagai syaitonirrojim, tapi di Kosovo, US dijunjung sebagai wira. Di Pristina, ibu negara Kosovo, patung Bill Clinton didirikan untuk mengenang jasa presiden US dalam membuat keputusan untuk menggerakkan NATO.

Kesemua negara bekas Pakatan Warsaw (Albania, Bulgaria, Czech, Slovakia, Hungary, Poland, Romania) telah menyertai NATO kerana serangan udara 1999 membuat mereka yakin NATO akan melindungi mereka daripada ancaman Rusia. Rusia melihat diri sebagai “victim” imperialisme US, tapi dia tak sedar negara-negara jirannya lagi benci dia daripada US.

Yugoslavia tidak lagi wujud pada hari ini. Kosovo mengisytiharkan kemerdekaan pada tahun 2008. Montenegro merdeka pada tahun 2006. Kesemua negara bekas Yugoslavia pun dah menyertai NATO kecuali Bosnia, Macedonia dan Serbia. Bosnia dan Macedonia dalam proses. Tinggal Serbia seorang-seorang yang masih setia dengan abang besarnya Rusia.

Another world was possible. Hubungan US-Rusia-China mungkin akan jadi berbeza sekiranya serangan udara 24 Mac 1999 tidak berlaku. Kerana serangan udara tersebut, dunia telah menjurus ke kancah Perang Dingin Baharu. Dan kita merasai kesannya.

**Nak lebih memahami geopolitik Rusia, boleh rujuk Bab “Masalah Pembesaran NATO” dan “Pan-Slavisme Moden” dalam Dunia Tanpa Tembok II.

Dunia Tanpa Tembok II boleh didapati di reruai The Patriots untuk PBAKL 2019.

Reruai: 4097-4098 Dewan Tun Razak 4, PWTC Masa: 10.00 pagi – 9.00 Malam.Tarikh: 29 Mac-7 April 2019


Sejarah Majlis Raja-Raja Melayu

Majlis
Raja-Raja Melayu merupakan antara komponen penting dalam sistem pemerintahan
negara. Ini kerana majlis ini merupakan penghubung penting antara kerajaan
persekutuan dengan negeri-negeri di Malaysia dan sebagai penjaga hak
keistimewaan orang Melayu. Dan menerusi majlis ini juga, suara Raja-Raja Melayu
terus kekal relevan tanpa mengira masa atau tempat. Justeru, timbul persoalan
bila dan bagaimana majlis ini ditubuhkan?

Durbar

Idea
penubuhan versi awal Majlis Raja-Raja Melayu atau Durbar ini mula dibangkitkan
pada tahun 1896 selepas Britain berjaya menyatukan empat negeri Melayu dalam
satu unit pemerintahan yang dipanggil Negeri-Negeri Melayu Bersekutu (NNMB).
NNMB terdiri daripada Perak, Selangor, Negeri Sembilan dan Pahang dan ia
dipengerusikan oleh seorang Residen Jeneral. Pada masa sama, wujud perbincangan
di mana perlunya satu platform bagi Raja-Raja Melayu bersuara dan membenarkan
Britain membincangkan isu-isu yang melanda NNMB ketika itu. Sesi Durbar yang pertama
seharusnya berlangsung pada tahun 1896 tetapi ditangguhkan berikutan DYMM
Sultan Abdul Samad (Selangor) jatuh gering.

Pada
tahun 1897, sesi Durbar pertama diadakan dengan Astana Negara, Kuala Kangsar,
Perak diberi penghormatan sebagai tuan rumah berikutan rasa hormat pihak
British terhadap DYMM Sultan Idris Murshidul Adzam Shah. Persidangan ini
dihadiri oleh Raja-Raja Melayu terdiri daripada Sultan Abdul Samad, Sultan
Idris, DYMM Yamtuan Tuanku Muhammad Shah (Negeri Sembilan) dan DYMM Sultan
Ahmad Muadzam Shah (Pahang), Residen-Residen, ahli Majlis Mesyuarat Negeri dan
Pesuruhjaya Tinggi British. Residen-residen yang hadir ialah Frank Swettenham
(Residen Jeneral), Hugh Clifford (Pahang), J.P Rodger (Selangor) dan W.H
Treacher (Perak).

Sementara
wakil Pesuruhjaya Tinggi British ialah Gabenor Negeri-Negeri Selat (NNS) Sir
Charles Mitchell. Negeri Sembilan tidak mempunyai residen ketika itu berikutan
kematian Martin Lister pada Februari tahun sama. Setiap  Raja-Raja Melayu dan Pesuruhjaya Tinggi
British menerima penghormatan 17 das tembakan senapang dan kawalan terhormat
oleh 50 orang anggota ‘Malay States Guides’. Isu-isu penting yang menjadi
tumpuan dalam persidangan Durbar ialah berkaitan hal ehwal  pengurusan kewangan, masalah hutang negeri
Pahang, penetapan cukai timah dan candu, pembinaan landasan kereta api, pentadbiran
tanah, peraturan buruh, hal ehwal pentadbiran Islam yang melibatan pelantikan
kadi, pembinaan masjid, pendaftaran perkahwinan dan penceraian. Walaupun
mesyuarat tersebut dianggap berjaya, Swettenham melihat mesyuarat ini tidak
seharusnya diadakan lebih kerap dan Durbar kedua hanya diadakan enam tahun
kemudian.

Pada
tahun 1903, Kuala Lumpur pula diberi penghormatan sebagai tuan rumah mesyuarat
Durbar yang kedua. Di sini, Raja-Raja Melayu mula menyatakan ketidakpuasan hati
mereka secara terbuka. Sultan Idris meluahkan rasa tidak puas hati terhadap
kekurangan pegawai berbangsa Melayu dalam perkhidmatan awam dan mahukan lebih
ramai pegawai dilantik dari orang Melayu. Sementara Tuanku Muhammad pula
mahukan bahasa rasmi NNMB ialah Bahasa Melayu dan bukan Bahasa Inggeris.
Gagasan baginda ini disokong oleh Sultan Idris kerana ia merupakan bahasa
pertuturan harian bukan saja rakyat biasa tetapi juga golongan pemerintah.

Pada
tahun 1909, Britain memperkenalkan Majlis Mesyuarat Persekutuan (MMP) hasil
buah fikiran bekas penasihat British di Johor dan pengganti Swettenham, John
Anderson. Anderson melihat langkah ini dapat melicinkan lagi pentadbiran NNMB
tetapi bagi Raja-Raja Melayu, ia dianggap mencabar kedaulatan mereka berikutan
status mereka sebagai ahli biasa dalam MMP. Selain itu, mereka juga murka
kerana penubuhan MMP tidak mendapat perkenan mereka tetapi ditentukan oleh Raja
Edward VII. Tetapi Raja-Raja Melayu dari NNMB dipaksa menandatangani perjanjian
yang mengesahkan MMP dan kedudukan mereka dipergunakan sebagai tukang cap
setiap dasar dan undang-undang yang mahu diperkenalkan Pejabat Tanah Jajahan di
London. Selain itu, situasi Perang Dunia Pertama yang berlaku di Eropah ketika
itu turut menyumbang kepada signifikan MMP dan sokongan (lebih kepada paksaan)
Raja-Raja Melayu terhadap kempen Britain di sana. Ini mendorong mereka menarik
diri dari Durbar sehingga tahun 1927.

Pada
tahun 1927, Britain melaksanakan penyusunan semula MMP sekaligus memulakan
langkah disentralisasi yang memberi kuasa kembali kepada kerajaan negeri. Ini
ditambah jaminan pihak British bahawa kuasa Raja-Raja Melayu terutama dari
Negeri-Negeri Melayu Tidak Bersekutu (NNMTB) bahawa kuasa mereka akan terus
terjamin. Melalui penyusunan semula ini, Raja-Raja Melayu dari NNMB berundur
dari MMP dan digantikan oleh wakil berbangsa Melayu dari setiap negeri. Ini
membuka jalan kepada sidang Durbar yang ketiga di Kuala Kangsar pada tahun
1927.

Pada
tahun 1930, sidang Durbar yang keempat diadakan di Singapura dan dianggap
bersejarah atas dua sebab. Pertama, sidang ini diadakan di luar NNMB dan kedua,
ia dihadiri oleh Raja-Raja Melayu dari NNMTB. Sementara itu, langkah
disentralisasi dan reformasi pentadbiran terus digiatkan terutama semasa era Gabenor
NNS dan Pesuruhjaya Tinggi British Sir Cecil Clementi. Menerusi sidang Durbar
kelima di Sri Menanti pada tahun 1931, beliau berazam mahu melihat Tanah Melayu
bersatu dan lebih banyak kuasa dikembalikan semula kepada Raja-Raja Melayu.

Kenyataan
Clementi memberi nafas baru terhadap kepentingan Durbar sebagai platform para
pemerintah Melayu bersuara dan memberi keyakinan kepada mereka. Tetapi ini juga
menjadikan beliau sasaran kebencian golongan birokrat dan peniaga yang
kaya-raya sehingga mendorong London memanggilnya pulang pada tahun 1934. Agenda
Clementi ini hanya tercapai pada tahun 1935 menerusi perlantikan Sir Shenton
Thomas. Durbar diadakan sebanyak dua kali sebelum Perang Dunia Kedua (WWII)
meletus iaitu pada tahun 1937 dan Klang, Selangor pada tahun 1939.

Pembentukan Majlis Raja-Raja
Melayu

Institusi
Dubar di Tanah Melayu mengalami
perubahan pada tahun 1948 apabila Persekutuan Tanah Melayu  dibentuk
menggantikan Malayan Union. Perjanjian Persekutuan 1948 telah memperuntukkan
penubuhan Majlis Raja-Raja Melayu atau dikenali sebagai  ‘Conference of Rulers’. Menerusi perjanjian
ini,  Majlis Raja-Raja Melayu ditubuhkan
dengan dianggotai raja-raja yang memerintah setiap negeri-negeri Melayu dalam
Persekutuan Tanah Melayu. Sekiranya terdapat raja yang tidak dapat hadir dalam
mesyuarat Majlis  Raja-Raja Melayu, wakil
dari Majlis Diraja Negeri yang terdiri daripada pewaris takhta atau individu yang
diberi kuasa oleh raja untuk hadir sebagai wakil perlu hadir dalam persidangan
yang ditetapkan. Semasa berangkat ke mesyuarat, Raja-Raja Melayu perlu diiringi
oleh penasihat baginda yang berbangsa Melayu. Mesyuarat pertama pasca-WWII ini
diadakan pada 18 Februari 1948 dan lebih istimewa apabila Raja George VI
mengirim ucapan tahniah terhadap majlis berkenaan. Mesyuarat ini dipengerusikan
oleh DYMM Sultan Ibrahim ibni Sultan Abu Bakar (Johor) dan dihadiri Pesuruhjaya
Tinggi British Sir Edward Gent.

Keutamaan
Raja-Raja Melayu dalam Majlis Raja-Raja Melayu berdasarkan tarikh mereka
menaiki takhta kerajaan negeri masing-masing kecuali bagi Negeri Sembilan di
mana ia mengikut tarikh Yang di-Pertuan Besar dilantik. Persidangan Majlis
Raja-Raja Negeri Melayu perlu disertai dengan Mohor Besar Raja-Raja untuk
memeterai keputusan persidangan. Terdapat dua jenis Mohor Besar Raja-Raja
Melayu iaitu mohor dalam tulisan jawi dan mohor dalam bahawa Inggeris. Cap mohor
Raja-Raja Melayu perlu disimpan oleh pegawai Melayu yang dikenali sebagai
Penyimpan Mohor Besar Raja-Raja Melayu dan cap mohor dalam bahasa Inggeris
perlu disimpan oleh pegawai British yang dilantik Raja-Raja Melayu dengan
persetujuan Pesuruhjaya Tinggi British.

Majlis
Raja-Raja Melayu perlu mengadakan mesyuarat bersama Pesuruhjaya Tinggi British
sekurang-kurangnya tiga kali setahun. Sekiranya Pesuruhjaya Tinggi British
tidak dapat  hadir,  beliau
boleh mengarahkan mana-mana  pegawai  awam persekutuan atau mana-mana penasihat
British untuk menggantikannya. Majlis Raja-Raja Melayu mempunyai kuasa
untuk  menyemak  pindaan ordinan  persekutuan dan mendapatkan draf gazet  kerajaan persekutuan sebelum dibawa ke Majlis
Perundangan. Majlis Raja-Raja Melayu juga mempunyai kuasa membincangkan draf
skim atau pindaan skim gaji bagi
pegawai  awam  persekutuan
dan  setiap draf perancangan serta
pembentukan jabatan atau perkhidmatan kerajaan persekutuan. Sementara
Pesuruhjaya Tinggi British pula bertanggungjawab menasihati Majlis Raja-Raja Melayu
dalam hal ehwal dasar imigran kerajaan persekutuan.

Dari
Februari 1948 hingga Ogos 1957, Majlis Raja-Raja Melayu bermesyuarat sebanyak
50 kali. Antara sumbangan mereka kepada hal ehwal kebajikan orang Melayu ialah Penubuhan
Kumpulan Wang Biasiswa Pengajian Tinggi Majlis Raja-raja (digagaskan pada
Sidang Majlis Raja-Raja Melayu pada tahun 1949), mengehadkan kemasukan buruh
dari China dan India serta menjadikan Bahasa Melayu sebagai bahasa rasmi
walaupun bukan sebagai bahasa kebangsaan. Selepas Persekutuan Tanah Melayu
mencapai kemerdekaan pada 31 Ogos 1957, Melaka dan Pulau Pinang turut menjadi
ahli Majlis Raja-Raja. Negeri Sabah, Sarawak dan Singapura (1963-1965)
menyertai Majlis Raja-Raja selepas Malaysia ditubuhkan pada tahun 1963.
Persidangan Majlis Raja-Raja yang pertama diadakan pasca-kemerdekaan ialah pada
30 dan 31 Oktober 1957. Persidangan tersebut dipengerusikan oleh DYMM Raja Syed
Putra ibni Almarhum Syed Hassan Jamalullail (Perlis). Selepas merdeka, Majlis
Raja-Raja telah menjalankan peranannya dengan baik melalui sistem Raja
Berperlembagaan. Melalui sistem ini, Raja-Raja Melayu menerusi Majlis Raja-Raja
Melayu telah membantu pentadbiran Malaysia berdasarkan Perlembagaan Persekutuan
Malaysia.

Majlis
Raja-Raja masih berpengaruh dan mempunyai keistimewaan tertentu dalam
pentadbiran negara hari ini. Walaupun wujudnya
Dewan Rakyat dan Dewan  Negara yang
berperanan  menggubal dan
melaksanakan  undang-undang, wujud  beberapa peruntukan  dalam Perlembagaan yang memberi kuasa kepada
majlis berkenaan. Berdasarkan Perlembagaan Persekutuan, Majlis Raja-Raja  hendaklah  ditubuhkan
mengikut  Jadual Kelima.  Kuasa Majlis Raja-Raja turut dinyatakan dalam
Perkara 38 (2):

Majlis
Raja-Raja juga boleh bersidang untuk menimbang persoalan-persoalan mengenai
dasar negara seperti perubahan dasar imigresen dan apa-apa perkara lain yang
difikirkan patut. Majlis Raja-Raja Melayu juga berperanan penting melindungi
kepentingan orang Melayu. Selain menjadi ketua agama Islam di setiap negeri,
Majlis Raja-Raja juga perlu menjaga kepentingan dan hak-hak istimewa orang
Melayu seperti yang telah termaktub
dalam  Perlembagaan  Persekutuan. Peruntukan tentang hak istimewa
orang Melayu dinyatakan dalam Perlembagaan iaitu Perkara 153 mengenai kedudukan
istimewa orang Melayu dan Bumiputera dan juga hak kaum yang lain-lain. Perkara
38 (5) juga menyatakan bahawa Majlis Raja-Raja hendaklah dirujuk dan dirunding
terlebih dahulu  sebelum membuat apa-apa
perubahan tentang dasar yang menyentuh tindakan pentadbiran di bawah Perkara
153. Sementara Perkara 152 pula menyentuh soal kedaulatan Bahasa Melayu sebagai
bahasa kebangsaan dan bahasa rasmi.

Pindaan
mengenai sempadan negeri turut melibatkan Majlis Raja-Raja kerana ini
melibatkan kawasan negeri Raja-Raja Melayu. Undang-undang berkaitan dengan
pindaan sempadan negeri digubal oleh Parlimen selain undang-undang yang digubal
oleh perundangan negeri berkenaan. Namu begitu, undang-undang  ini
memerlukan  persetujuan  daripada
Majlis  Raja-Raja  terlebih
dahulu  kerana pindaan  sempadan
ini  melibatkan  kawasan
negeri  Raja-Raja  Melayu yang terkesan daripada perubahan ini.  Peruntukan undang-undang  ini dinyatakan  dalam
Perkara 2,  Perlembagaan
Persekutuan Malaysia. Peruntukan Perkara 2 telah  digunakan
sebanyak tiga kali dalam lipatan sejarah Malaysia iaitu penubuhan
Wilayah Persekutuan Kuala Lumpur pada tahun 1973, penyelesaian isu sempadan
Kedah-Pulau Pinang dan dan penubuhan Wilayah Persekutuan Labuan pada tahun
1984.

Selain
 itu,
kepentingan Raja-Raja  Melayu  dan
Majlis  Raja-Raja turut  dilindungi dalam Perlembagaan Persekutuan.
Perkara 38 (4)  dalam Perlembagaan menyatakan
bahawa tiada undang-undang yang secara langsung menyentuh keistimewaan,
kedudukan, kemuliaan atau kebesaran Raja-Raja boleh diluluskan tanpa persetujuan
Majlis Raja-Raja. Perkara 63(5) juga menyatakan sebarang cadangan, usaha atau
anjuran daripada Parlimen Malaysia untuk memansuhkan institusi raja adalah
kesalahan yang bertentangan dengan perlembagaan negara. Jelasnya, sejak zaman
Perang Dunia Pertama, institusi Raja-Raja Melayu masih kekal dan dipelihara
dalam sistem pentabiran negara. Ini dapat dilihat semasa Istiadat Melafaz dan
Menandatangani Sumpah Jawatan Yang di-Pertuan Agong dan Timbalan Yang di-Pertuan
Agong.

SUMBER

1.
Teh Leam Seng, Alan. (2018). New Straits Times. Conference of Rulers: How it
all started. https://www.nst.com.my/lifestyle/sunday-vibes/2018/07/386063/conference-rulers-how-it-all-started

2.
Akmal Azmi, Muhammad Aslah, Mokhtar, Mohd Shazwan dan Mansor, Suffian. (2019).
Universiti Kebangsaan Malaysia. Sejarah Perkembangan Majlis Raja-Raja Melayu. https://www.researchgate.net/publication/330359860_Sejarah_Perkembangan_Majlis_Raja-Raja_Melayu


Pεrang Paling Pelik Antara Poland Dan Jepun Dalam WWII

Lebih 70 tahun yang lalu, kerajaan Poland telah mengisyiharkan per.ang terhadap negara yang merupakan rakan baiknya sendiri sejak beberapa dekad sebelum itu.

Pada 11 November 1941, kerajaan Poland yang dalam buangan di London mengirimkan pengisytiharan per.ang kepada Jepun. Apa yang menarik, Jepun bertindakbalas dengan menolak tawaran Poland secara baik menunjukkan bahawa cadangan itu tidak serius sepenuhnya.

Walaupun kedua-dua pihak tak pernah bersemuka dalam pertem.puran besar, situasi per.ang (state of w.ar) berterusan sehingga tahun 1957, menjadikannya salah satu peper.angan paling pelik pada abad ke-20 yang bergelora.

Pengisytiharan per.ang Poland adalah lebih pelik kerana ia tidak mengisytiharkan per.ang ke atas dua negara yang menyer.angnya pada tahun 1939 iaitu Re.ich Ketiga (Jerman) dan Kesatuan Soviet.

Tetapi pengisytiharan per.ang sebaliknya dilancarkan terhadap Empayar Jepun, sebuah negara yang tidak ada kon.flik khusus dan bahkan telah menikmati kerjasama yang membuahkan hasil dan hubungan mesra dengan Poland walaupun selepas 1939.

Kerjasama Poland-Jepun bermula pada awal abad ke-20 semasa Per.ang Rusia-Jepun, di mana aktivis kemerdekaan Poland bekerjasama dengan perisikan Jepun dalam menentang Rusia. Apabila Poland mencapai kemerdekaannya, kerjasama ini terus berkembang.

Semasa Peran.g Rusia-Jepun meletus, rakyat Poland yang berada di bawah belenggu Tsar Rusia melihat konfl.ik ini sebagai peluang untuk mereka mencapai kemerdekaan.

Sebahagian rakyat Poland dilaporkan bertindak hingga ke tahap sanggup menggantung gambar Heihachiro Togo, komander Armada Gabungan Tentera Laut Imperial Jepun pada masa itu bersebelahan dengan gambar Virgin Mary dan Jesus Christ di mezbah keluarga mereka.

Ramai orang Poland mengucapkan tahniah kepada Jepun atas kemenangannya terhadap Rusia, pada masa yang sama mereka membina harapan penuh untuk mencapai kemerdekaan Poland.

Sejurus selepas meletusnya Per.ang Rusia-Jepun, dua pegawai Poland dihantar ke Jepun. Salah seorang daripada mereka ialah Jozef Pilsudski, pemimpin Parti Sosialis Poland yang kemudiannya menjadi ketua negara pertama Poland.

Beliau bersungguh-sungguh menawarkan bekerjasama dengan Jepun, Pilsudski dan pengikutnya mencadangkan penubuhan “Legion Poland of Poles” untuk mem.erangi tentera Rusia bersama-sama tentera Jepun.

Kumpulan Pilsudski memikirkan idea membekalkan Jepun dengan kepakaran perisikan mereka untuk membantu Jepun menentang Rusia.

Mereka juga merencanakan projek untuk meminta orang Poland yang telah dikerah ke dalam Tentera Rusia agar menyerah diri secara rela kepada Tentera Jepun, memandangkan kehilangan askar Poland pada fasa kritikal pertemp.uran akan memberi tamparan hebat kepada Tentera Rusia.

Individu Poland lain yang datang ke Jepun ialah Roman Dmowski, seorang ahli politik Poland yang sederhana dan realis.

Melalui pegawai-pegawai Jepun seperti Kolonel Genjiro Akashi, Dmowski bertemu dengan Jeneral Gentaro Kojima dan Jeneral Yasumasa Fukushima, yang merupakan anggota pejabat Ketua Turus Bersama Jepun.

Dmowski terlibat dalam usaha merangka kenyataan kerajaan Jepun yang menyeru askar Poland dalam Tentera Rusia untuk berpaling tadah dan menyertai tentera Jepun.

Di pihak Kolonel Akashi pula akan menyediakan sokongan di sebalik usaha warga Poland mencapai kemerdekaan, Akashi menyediakan bantuan kepada pemberont.ak Poland dengan cara menyumbang dana kepada Poland untuk membeli se.njata.

Di atas sumbangan ini, kemenangan Jepun dalam Per.ang Rusia-Jepun harus difahami dengan lebih baik. Kemenangan itu bukan milik Jepun sahaja, tetapi adalah hasil daripada Perikatan Inggeris-Jepun dan kerjasama daripada warga Poland.

Pada tahun 1919, apabila seorang pegawai Jepun datang ke Warsaw, beliau mengemukakan alasan berikut untuk mengukuhkan kerjasama ketenteraan:

“Memandangkan kalian berjaya mengekalkan bahasa dan budaya sendiri semasa pemisahan, kalian tentu mempunyai struktur kekeluargaan yang betul dan peraturan yang sesuai untuk membesarkan anak-anak. Nilai penting bagi kalian ialah: menghormati tradisi dan peraturan, memperingati nenek moyang kalian yang sudah tiada dan prinsip-prinsip yang mereka pegang, kesetiaan mereka kepada tanah air.”

Pandangan romantis tentang sifat nasionalis warga Poland ini mungkin datang dari Jeneral Fukushima, Yasumasa yang pada akhir abad ke-19 mengembara melalui tanah Poland dengan menunggang kuda.

Dia melaporkan pandangannya tentang Poland dengan penuh semangat dan rasa kagum terhadap Istana Diraja dan tragedi pemisahan, serta kebangkitan mereka melalui pemb.erontakan.

Berdasarkan laporannya jugalah lagu Memory of Poland telah ditulis, yang pada awal abad ke-20 menjadi lagu yang hit di Jepun dan membangkitkan sentimen simpati terhadap Poland.

Poland mencapai kemerdekaannya daripada Rusia pada November 1918, tahun ketujuh Era Taisho, selepas berakhirnya Pera.ng Dunia Pertama. Pada 22 Mac tahun berikutnya, hubungan diplomatik Jepun-Poland telah ditubuhkan secara rasmi.

Jepun menyokong usaha Poland untuk menyertai League of Nations. Sebagai balasan, orang Poland telah dihantar ke Jepun untuk memintas dan memecahkan isyarat radio Soviet, yang telah menjadi masalah bagi Jepun selama lebih setahun.

Orang Poland hanya mengambil masa beberapa minggu dan mereka kemudiannya berjaya melatih pakar perisikan radio Jepun.

Tentera Jepun mempelajari teknologi utama iaitu kriptografi dari Poland dengan menjemput pegawai tentera Poland ke Jepun pada tahun 1923, dan kemudian pegawai Tentera Jepun dihantar belajar di Poland untuk mencapai penguasaan dalam kemahiran penyulitan kriptografi.

Bagi mana-mana negara, memberikan pengetahuan kepada negara lain tentang apa yang diperlukan untuk menguasai teknologi kriptografi adalah mustahil boleh berlaku jika tiada tahap kepercayaan yang tinggi antara kedua-duanya. Poland jelas mempunyai keyakinan yang luar biasa terhadap Jepun.

Selepas meletusnya Per.ang Dunia Kedua, kerjasama terus berkembang malahan dilanjutkan. Rangkaian pengintipan Poland telah diwujudkan di kedutaan Jepun di Berlin, ejen dan diplomat Poland mengembara menggunakan pasport yang disediakan oleh Jepun. Di Tokyo, kedutaan Poland berfungsi seperti biasa.

Hanya tekanan kuat dari Jerman saja yang memaksa Jepun menutup kedutaan pada Oktober 1941. Walau bagaimanapun, Poland terus dibekalkan dengan pasport diplomatik Jepun.

Walau bagaimanapun segala-galanya berubah selepas ser.angan Jepun ke atas Amerika Syarikat di Pearl Harbour, Hawaii, pada 7 Disember 1941.

United Kingdom serta-merta mengisytiharkan per.ang ke atas Jepun bersama-sama ja.jahan tak.luknya dan kerajaan bersekutu dalam buangan, termasuk Belgium, Belanda dan Jawatankuasa Pembebasan Kebangsaan Perancis. Venezuela, Colombia, Mesir, Mexico dan Greece juga memutuskan hubungan diplomatik.

Pada 11 November, kerajaan Poland (dalam buangan) di bawah pimpinan perdana menteri Władysław Sikorski turut sama termasuk dalam senarai tersebut dan mengisytiharkan per.ang ke atas Jepun secara terpaksa.

Tindak balas Tokyo lebih bersifat rasa ingin tahu. Selepas menerima pengisytiharan per.ang, Perdana Menteri Jepun Hideki Tojo jelas tidak berhasrat untuk menerima cabaran itu dan hanya menjawab:

“Kami tidak menerima cabaran Poland. Poland yang berjuang untuk kebebasan mereka itu hanya mengisytiharkan per.ang terhadap kami kerana menerima tekanan dari United Kingdom.” Hideki Tojo

Walaupun dalam keadaan per.ang, kerjasama antara ejen-ejen diteruskan. Perisik Poland terus bergerak ke seluruh Eropah menggunakan pasport yang disediakan oleh Jepun, dan pertukaran maklumat tentang Kesatuan Soviet dan Jerman diteruskan.

Walaupun per.ang sebahagian besarnya hanyalah kekal di atas kertas, sebahagian kecil orang Poland ada yang benar-benar menentang Jepun, namun kebanyakannya di bawah bendera negara lain.

Juruterbang pesawat pejuang, Witold Urbanowicz, yang terkenal dengan kepahlawanannya dalam Skuadron 303 Poland, telah dihantar ke Amerika Syarikat untuk mendapatkan sokongan daripada orang Poland yang tinggal di Amerika.

Dia tidak lama kemudian berjaya menyertai skuadron elit Flying Tigers yang berkhidmat di China, di mana dia berjaya mencatatkan sekurang-kurangnya enam angka kor.ban terhadap tentera Jepun.

Per.ang antara Poland dan Jepun berlangsung secara rasmi sehingga 1957, apabila perjanjian untuk memulihkan hubungan normal antara Republik Rakyat Poland dan Jepun ditandatangani.

Perjanjian ini menamatkan ‘per.ang’ selama 16 tahun yang mungkin layak dipanggil per.ang yang paling pelik dalam sejarah moden kedua-dua negara ini.

RUJUKAN:

Kuromiya, H., & Peplonski, A. (2009). The Great Ter.ror: Polish-Japanese Connections. Cahiers Du Monde Russe.


Semangat Perang Salib : Asas Utama Serangan Portugis Ke Atas Melaka

Pada pertengahan abad ke-15 dan awal abad ke-16, peranan Melaka ke atas dunia Islam sangatlah besar. Melaka sebagai pelabuhan utama perdagangan rempah dunia dan antara pelabuhan yang terkaya dan terpenting di dunia menjadi pengukuh ekonomi kerajaan-kerajaan Islam.

Kekuatan ekonomi Islam di dunia yang berdasarkan perdagangan rempah yang pusatnya di Melaka menjadi faktor kepesatan aktiviti dakwah dan penyebaran Islam pada ketika itu.

Hal ini sangat disedari oleh Portugis. Sebab itu Alfonso de Albuquerque pernah berkata sepertimana yang dicatatkan oleh pencatat-pencatat Portugis :-

“Kota ini adalah sumber yang paling besar bagi rempah-rempah, ubat-ubatan dan kekayaan di seluruh dunia….Dengan mengusir orang-orang Islam keluar dari Melaka, api umat Islam akan dipadamkan dan kepercayaan mereka tidak akan tersebar lebih jauh lagi dengan sendirinya….dan jika kita mengambil (menawan) yang satu ini (Melaka) juga, mereka (umat Islam) tidak akan mempunyai negara untuk menyara mereka….”

Batu ukiran perisai Raja Alfonso Henriques, pengasas Kerajaan Portugal yang ditemui di Bukit St Paul Melaka diyakini dibawa oleh angkatan tentera Portugis semasa menyerang Melaka.

Siapakah Raja Alfonso Henriques ini? Beliau adalah pemimpin perang salib ke atas kerajaan Islam Murabbitun yang menguasai Portugal (Al-Gharb Al-Andalus) suatu ketika dahulu.

Pada tahun 1147, Raja Alfonso Henriques yang memimpin tentera salib berjaya merampas kota Lisbon (Lashbuna) dari pemerintahan orang Islam. Dengan itu, umat Islam diusir dari Lisbon.

Barangkali batu ukiran perisai Raja Alfonso Henriques itu menjadi pemangkin semangat tentera Portugis ketika menyerang Melaka.


Irfan Shamsudin – Raja Lempar Cakera Asia Tenggara

Irfan Shamsudin atau nama sebenarnya, Mohd Irfan Shamsudin dilahirkan di ibu negara, Kuala Lumpur pada 16 Ogos 1995. Beliau merupakan cahaya mata bongsu daripada kesemua sembilan cahaya mata kepada kedua ibu bapanya.

Beliau telah mendapatkan pendidikan awalnya di Sekolah Agama ABIM, Negeri Sembilan daripada umurnya 7 tahun sehinggalah ke umur 10 tahun. Beliau kemudian telah berpindah ke Sekolah Kebangsaan King George V, Negeri Sembilan sehinggalah tamat pendidikan peringkat rendahnya.

Pada peringkat menengah, beliau telah mendapatkan pendidikannya di Sekolah Menengah Kebangsaan Za’ba di Negeri Sembilan sebelum mendapat tawaran untuk berpindah ke Sekolah Sukan Bukit Jalil semasa beliau berumur 16 tahun.

Di peringkat pengajian tinggi pula, Mohd Irfan Shamsudin atau juga popular dengan nama Irfan Sham ini adalah merupakan pemegang Diploma Pengurusan Perniagaan daripada university tertua dalam negara, Universiti Malaya. Hal ini menjadi bukti yang sukan bukanlah alasan untuk tidak berjaya dalam pendidikan.

Irfan Shamsudin & Dunia Sukan

Irfan Shamsudin atau Irfan Sham sudah mula berjinak-jinak dengan aktif dalam bidang sukan sejak daripada usia kecil lagi. Hal ini kerana beliau dan adik-beradiknya yang lain telah diajar oleh ibu bapa mereka untuk berkecimpung dalam sukan renang dan sukan golf sejak daripada usia kecil.

Irfan Sham juga telah bermain golf secara aktif sehingga beliau mencecah umur 15 tahun. Dua sukan tersebut telah dipupuk oleh bapanya untuk dijadikan rutin harian sewaktu dirinya masih lagi kecil.

Untuk pengetahuan, Irfan Sham pada asalnya bermula dengan bermain sukan ragbi sewaktu berada di Sekolah Menengah Kebangsaan Za’ba di Negeri Sembilan. Beliau yang mempunyai saiz badan yang besar dan tegap sudah tentu meminati sukan yang lasak. Disebabkan hal itu, ragbi menjadi pilihan hatinya.

Beliau kemudian terus bermain sukan ragbi secara serius sebelum menerima tawaran daripada Sekolah Sukan Bukit Jalil di ibu negara. Selepas itu, beliau berhenti bermain ragbi. Tambahan lagi, ibunya juga kurang menggemari dengan penglibatannya dalam sukan ragbi memandangkan ianya sukan yang merbahaya ditambah lagi dengan dirinya yang pernah mengalami kecederaan berulang kali.

Dalam pada masa yang sama, beliau sememangnya sudah bergiat dalam sukan lempar cakera semenjak di SMK Za’ba tetapi bukanlah secara serius. Namun begitu, ketika berada di Sekolah Sukan Bukit Jalil, beliau mula menunjukkan minat yang mendalam terhadap sukan itu seterusnya mengambil keputusan untuk berkecimpung dalam sukan itu secara serius.

Mohd Irfan Shamsudin mula menempa nama dalam sukan lempar cakera ini apabila beliau berjaya mencatat sejarah. Pada temasya Sukan Asia Tenggara 2013 di Myanmar, beliau berjaya menamatkan kemarau 46 tahun negara tanpa pingat emas dalam acara lempar cakera di temasya Sukan Asia Tenggara. Lebih manis lagi, Irfan Sham juga telah memecahkan rekod kebangsaan pada temasya tersebut.

Irfan Shamsudin kemudian meneruskan rentak cemerlangnya dengan memenangi pingat emas dalam acara yang sama pada tiga edisi temasya Sukan Asia Tenggara yang seterusnya secara berturut-turut di Singapura, Kuala Lumpur dan yang terbaru di Filipina.

Apa yang lebih menarik lagi ialah apabila pada temasya Sukan Asia Tenggara di Filipina temph hari, Irfan Sham memenangi pingat emas dengan sebuah lemparan sahaja. Beliau yang pada ketika itu masih mengalami kecederaan, melakukan lemparan pertama dengan catatan jarak 57.29 meter sebelum kelima-lima lemparannya yang lain dibatalkan oleh pegawai pertandingan.

Beliau yang kini masih merupakan pemegang rekod negara dengan catatan 62.55 meter yang dilakukannya pada tahun 2017 jelas tidak berpuas hati dengan prestasinya pada temasya Sukan Asia Tenggara di Filipina itu namun tetap bersyukur kerana masih mampu mempertahankan pingat emas.

Kontroversi Irfan Shamsudin

Meskipun Mohd Irfan Shamsudin merupakan seorang jaguh dalam sukan yang dimainkannya, beliau juga tidak lari daripada terpalit dengan kontroversi. Irfan Shamsudin pernah terlibat dengan sebuah pergaduhan bersama dengan seorang lagi atlet olahraga kebangsaan, A. Kavee Alagan pada tahun 2015.

Pergaduhan tersebut terjadi apabila berlaku salah faham yang kemudian menjurus kepada pergaduhan yang kemudian mengakibatkan A. Kavee Alagan cedera dipukul oleh Mohd Irfan Shamsudin. Mujur sekali, kes tersebut dapat diselesaikan dengan baik oleh kedua belah pihak apabila mereka berdua bersetuju untuk berdamai tidak lama kemudian.

Tidak terhenti di situ, Irfan Shamsudin juga pernah mengeluarkan kenyataan melalui ciapannya di laman Twitter pada awal tahun lalu. Beliau pada ketika itu tidak berpuas hati apabila Menteri Belia & Sukan ketika itu, YB Syed Saddiq telah menamatkan Program Podium.

Bukan itu sahaja, beliau juga inginkan penjelasan berkenaan penamatan kontrak jurulatih peribadinya, Frantisek Petrovic. Selain itu, Irfan Shamsudin juga meluahkan ketidakpuashatiannya tentang isu penolakan permohonannya untuk berlatih di luar negara.

Berikutan dengan hal itu, pihak Majlis Sukan Negara telah mengeluarkan kenyataan berkenaan ciapan yang telah dikeluarkan oleh Mohd Irfan Shamsudin. Menurut Majlis Sukan Negara, penamatan kontrak jurulatih peribadi Irfan Shamsudin adalah berikutan prestasinya yang tidak menentu pada sepanjang tahun 2018. Oleh sebab itu, Majlis Sukan Negara menyifatkan yang ianya tidak lagi berbaloi untuk menggajikan jurulatih peribadinya itu.

Menurut Majlis Sukan Negara lagi, Irfan Shamsudin enggan untuk menyertai atlet-atlet negara yang lain untuk berlatih di China. Irfan Shamsudin dikatakan tetap berkeras untuk berlatih di Republik Czech dan Turki.

Namun begitu, Mohd Irfan Shamsudin seharusnya layak untuk berlatih di lokasi yang lebih baik dan sesuai dengan kehendak dirinya berikutan prestasinya yang begitu memberangsangkan dalam sukan lempar cakera. Manakan tidaknya, beliau bukan sahaja merupakan pemegang rekod negara malahan juga pemenang pingat emas Sukan Asia Tenggara selama empat edisi berturut-turut.

Tidak terhenti di situ, Menteri Belia & Sukan, YB Syed Saddiq juga telah mengeluarkan sebuah kenyataan di mana beliau menerima luahan Irfan Shamsudin itu namun menegaskan yang Irfan Sham seharusnya membuat luahan menerusi saluran yang betul dan bukannya melalui media sosial.

Dalam pada masa itu, Irfan Shamsudin telah menyatakan yang beliau tidak mahu berbalah namun inginkan penjelasan dalam usaha mencari penyelesaian. Beliau juga menyifatkan yang dirinya mahu pergi dengan lebih jauh dalam sukan lempar cakera dan impiannya itu memerlukan bantuan dan sokongan daripada pihak berwajib.

Ulasan Penulis

Mohd Irfan Shamsudin merupakan seorang atlet yang prestasinya cukup membanggakan. Beliau merupakan seorang atlet yang bagi saya adalah satu dalam sejuta. Manakan tidaknya, Malaysia hanya mampu mendapatkan semula pingat emas dalam sukan lempar cakera ini setelah 46 tahun menanti.

Beliau yang masih muda mampu untuk berkembang daripada semasa ke semasa. Latihan intensif yang konsisten berserta dengan bantuan daripada pihak-pihak yang bertanggungjawab juga mampu meningkatkan prestasinya.

Di samping itu, sokongan padu rakyat Malaysia mampu membawa Irfan Sham untuk berdiri sebaris dengan jaguh handalan dunia seterusnya dapat mengharumkan nama negara di persada antarabangsa. Insyallah.

RUJUKAN:


Bagaimana Theranos Jatuh Ke Kancah Nista?

Theranos bunyinya lebih kurang macam Thanos. Jangankan bunyi – ditukarkan menjadi abu pun pada tahun sama iaitu 2018. Tapi bukan nak cerita pasal Thanos lah. Syarikat bernama Theranos asalnya dimulakan sekitar tahun 2003 dengan matlamat mampu menjalankan ujian darah hanya dengan sampel yang sangat sedikit.

Pengasasnya pula hanya 19 tahun ketika itu. Elizabeth Holmes siap keluar daripada Universiti Stanford untuk membangunkan syarikat yang disebut-sebut media sebagai “revolutionary”. Sekitar tahun 2015, Holmes dipetik Forbes sebagai billionaire wanita paling muda di Amerika Syarikat dengan nilai syarikatnya mencecah US$9 bilion.

Syarikat ini mula menapak dengan sebuah idea sahaja. Holmes ingin menggunakan kemajuan teknologi mikro semasa untuk mereka sebuah alat ujian darah. Menggabungkan perkataan “therapy” dan “diagnosis”, Theranos dilahirkan secara rasmi dengan persepakatan bersama beberapa pemodal teroka yang melabur sebanyak US$700 juta.

Setapak demi setapak, Theranos mula mendapat perhatian sampai Cleveland Clinic pun berminat membuat jalinan kerjasama juga. Cleveland Clinic makan modal Holmes bahawa Theranos mempunyai teknologi yang boleh membuat ujian makmal pada kos yang jauh lebih rendah.

Dan pada Julai 2015, iaitu kemuncak zaman kegemilangannya, Pentadbiran Makanan dan Ubat Amerika Syarikat (FDA) meluluskan alat ujian darah Theranos yang dikatakan terbukti mampu mengesan virus herpes (HSV-1).

Holmes dan Alat Ujian Darah “Fingerstick”

Kejatuhan Theranos bermula sekitar Oktober 2015 apabila wartawan John Carreyrou daripada Wall Street Journal telah menyiasat semua teknologi Theranos. Selepas beberapa ujian dibuat sebelum itu, apa yang didapati Carreyrou boleh disimpulkan dengan satu perkataan. Overclaim. Dalam satu artikel, Carreyrou mempersoalkan 240 jenis ujian Theranos daripada kolesterol ke kanser yang dikhabarkan boleh diketahui dengan hanya setitis dua darah.

Semua pihak yang terlibat dengan Theranos dikatakan telah ditipu Holmes (dan teman lelakinya Ramesh Balwani). Menurut Carreyrou, beribu-ribu saintis cuba membuat teknologi yang dijaja Holmes sejak 1990-an lagi. Mereka gagal, dan kejayaan Holmes/Theranos pun tidak jauh daripada apa yang dicapai mereka.

Carreyrou juga mengatakan Holmes dan Balwani mencetuskan sebuah persekitaran negatif dengan menakut-nakutkan pekerja jika bercakap benar. Jadi pekerja-pekerjanya hanya keluar dengan diam serta tidak berani untuk bersuara. Malah Carreyrou pun diancam juga semasa berusaha untuk membuka maklumat sulit tentang Theranos.

Tidak mengendahkan ancaman ini, artikel Oktober 2015 tetap diterbitkan Carreyrou: keputusan Theranos dikatakan tidak tepat. Mesin ujian Theranos dikatakan sama dengan mesin lain. Inilah kritikan pertama Theranos terima di media yang mana Holmes sekadar menafikan saja sambil berjanji menerbitkan data ketepatan.

Holmes juga menggunakan dakyah politik dan kata-kata falasi bahawa: “inilah apa mereka akan buat kalau kita cuba ubah keadaan. Mula mereka kata kita gila. Kemudian mereka cuba lawan. Kemudian kita berjaya ubah dunia.”

Namun pada Januari 2016, Theranos pula semakin dasyat dilawan. Agensi Persekutuan Perkhidmatan Medicare dan Medicaid (CMS) Amerika Syarikat menghantar surat amaran kepada Theranos selepas mendapati banyak keralatan pekerja, prosedur dan peralatan.

Atas kegagalan membetulkan masalah di makmalnya di California, Holmes kemudian diharamkan daripada menggunakan mana-mana makmal rasmi. Pada Julai 2016, CMS melanjutkan sekatan terhadap Holmes sampai tidak membenarkan pemilikan, operasi dan arahan perkhidmatan ujian darah. Sekatan ini menamatkan kerjasama Theranos bersama Walgreens.

Pada tahun 2017, Theranos menerima saman daripada Arizona yang mendakwa 1.5 juta ujian darah negeri itu tidak tepat. Theranos yang dulunya mempunyai 800 pekerja. Kini hanya 305 orang sahaja yang tinggal sebelum cuba menamatkan perkhidmatan 105 orang lagi. Setahun kemudian, didapati hanya 24 orang sahaja bekerja dengan Theranos. Dan pada 5 September 2018, syarikat ini dibubarkan selepas Holmes dan Balwani mula berdepan dengan tuduhan penipuan dan konspirasi.

RUJUKAN:

Seth Fiegerman, Sara A. O’Brien ( 2019) Theranos employees struggle to put scandal behind them, CNN Bussiness. https://edition.cnn.com/2019/03/14/tech/theranos-employees/index.html


Kisah Firaun Yang Tumbang Di Medan Perαng

Kerajaan Firaun Timaios dikejutkan dengan berita kedatangan musuh daripada Timur Tengah. Musuh ini datang dan tiba-tiba merampas kawasan delta Sungai Nil.

Tiada peperαngan. Tiada pertempuran. Kawasan ini senang cakap menyerah kalah terus pada seorang raja bernama Salitis barangkali pada tahun 1650 S.M.

Sejak hari itu, bangsa Hyksos mendarat dan menguasai sebahagian daripada bumi Mesir Purba.

Angkatan Salitis boleh kata gagah perkasa juga. Dalam sekejap, Salitis mengembangkan jajahannya sampai terjatuh kerajaan firaun di bandar Memphis.

Baginda firaun dipercayai hilang kuasa angkara Salitis yang mangkat selepas 19 tahun berkuasa di sini.

Takhta kefiraunan bertukar-tukar tangan selama satu abad. Bermula tahun 1560 S.M., kuasa kefiraunan dipegang Seqenenre Tao.

Takhta Salitis pun sama, bertukar-tukar tangan hingga Apophis. Jadi pada zaman itu, Seqenenre Tao bertembung kuasa dengan Apophis.

Kelantangan Hyksos Yang Menghina Tradisi Mesir

Apophis berkuasa selama 40 tahun sebagai seorang firaun. Pada masa itu, Seqenenre Tao juga adalah seorang firaun.

Maka bumi Mesir Purba mempunyai dua firaun yang berbeza fikrah dan kedaulatan. Walaupun bersengketa, dua kerajaan ini menjalinkan hubungan perdagangan antara satu sama lain.

Hubungan antara dua kerajaan ini jauh sekali baik. Apophis berkuasa di bandar Avaris, yang terletak dalam wilayah Tell el-Daba hari ini.

Manakala Seqenenre Tao pula berkuasa di Thebes. Jarak antara dua bandar ini boleh kata dalam lingkungan 700 kilometer.

Tetapi Apophis tiba satu masa melontarkan provokasi, barangkali ingin mencetuskan perbalahan atau peperαngan. Atau sekadar ingin menunjukkan taring, kerana Mesir sedang membayar ufti kepada Hyksos.

Apophis menghantar surat untuk dibaca dalam istana Seqenenre Tao. Di Thebes, ada sebuah kolam yang dianggap suci di sisi Mesir Purba.

Kolam ini menjadi tumpuan utama kehidupan liar seperti badak air. Apophis bertitah bahawa bunyi badak air ini terlalu bising sampai baginda tidak boleh tidur. Lalu kerajaan Thebes didesak supaya musnahkan kolam ini.

Seqenenre Tao sangat murka tetapi “ada sesuatu” berlaku yang melenyapkan nama baginda dalam sejarah. Kalau tengok pada rangka mumianya, saintis percaya baginda tewas di medan perαng.

Pertama sekali, saintis menghidu bau yang busuk apabila balutan kafannya dibuka. Ini menandakan yang Seqenenre Tao dimumiakan (embalmed) begitu cepat (ten Berger & van de Goot, 2002).

Kedua pula, keadaan rangkanya yang penuh kecederaan menjadi “bukti penjejak”.

Dengan menggunakan teknologi imbasan, mereka membina sebuah gambaran 3D (3D image) yang menunjukkan keadaan jasad baginda dalam keadaan terjejas.

Tulangnya tidak tersusun dengan kepala terasing daripada tubuh.

Menyingkap Kecederaan Purbakala

Seqenenre Tao mempunyai luka bersaiz tujuh sentimeter pada tulang dahinya. Luka ini dipercayai terjadi kerana hentakan daripada sebilah kapak daripada atas (Pappas, 2021).

Selain daripada luka ini, baginda juga mempunyai luka 3.2 sentimeter di atas mata kanan… juga barangkali kerana kapak. Dua hentakan kapak pada muka memang satu azab yang gila.

Masalahnya ada torehan-torehan kecil pada hidung dan pipi kanan yang mungkin dibuat dengan menggunakan pemegang kapak.

Dan pada tempurung kepalanya pula, ada lubang 3.5 sentimeter mungkin akibat lontaran lembing.

Saintis sangat tertarik pada keadaan tangannya yang tergenggam tanpa sebarang kecederaan.

Mungkin tangannya diikat sebelum menemui ajal. Kalau mati semasa bertempur, memang pelik sangat kerana tiada kecederaan selain di kepala.

Jadi sejarawan berpendapat baginda disiksa dengan teruk selepas pertempuran, barangkali di medan perαng juga… kerana otaknya “terkumpul” di bahagian kiri kepala (bermakna jasadnya lama terbaring secara mengiring).

Apophis menang dalam peperαngannya. Walau bagaimanapun, baginda tidak membina sebuah negara yang bertahan lama.

Penggantinya Khamudi tewas pada tangan Firaun Ahmose, yang merupakan anak Seqenenre Tao. Tewasnya pada tangan Apophis pun akhirnya tidak membawa sebarang makna pada Hyksos. Kerana baginda Firaun Ahmose menyambung legasi diwarisi daripada ayahandanya.

RUJUKAN:

Pappas, S. (2021, Februari 17). Egyptian pharaoh was executed on the battlefield, mummy reveals. Live Science.

ten Berge, R., & van de Groot, F. (2002). Seqenenre Taa II, the violent death of a pharaoh. J Clin Pathol. 55 (3): 232.


Makam Ketua Perbendaharaan Firaun Ditemui!

Ramses II di nekropolis Saqqara. Makam Ptah-M-Wia ditemui oleh sepasukan pakar dari Universiti Kaherah semasa menjalankan kerja ekskavasi di kawasan perkuburan ibu kota lama Mesir Purba itu Memphis.

Ramses II merupakan Firaun ketiga Dinasti Ke-19 dan memerintah dari 1279 hingga 1213 SM. Selain mengetuai perbendaharaan Mesir, Ptah-M-Wia turut berperanan sebagai penulis diraja, penyelia kumpulan lembu diraja dan menyelia upacara ko.rb.an di kuil baginda di Thebes. Menariknya, nekropolis Saqqara yang menempatkan makamnya turut menempatkan makam pegawai-pegawai diraja era Kerajaan Baru termasuk jeneral ten.te.ra Mesir Purba dari Dinasti Ke-18, Horemheb.

Ola El Aguizy yang mengetuai kerja-kerja ekskavasi memberitahu makam Ptah-M-Wia dipengaruhi oleh pengaruh binaan unik sama seperti makam-makam di nekropolis berkenaan. Di bahagian pintu masuk, terdapat ukiran-ukiran yang menceritakan perjalanan hidupnya. Pasukan El Aguizy turut menemui pelbagai lukisan pada dinding makam seperti perarakan membawa persembahan dan ko.rb.an lembu.

Mereka turut menemui tiang-tiang Osiris dengan sebahagian tiang tertimbus dalam pasir. Diukir dalam bentuk Dewi Osiris, dewi kema.ti.an dan kebangkitan semula Mesir Purba, tiang-tiang ini biasa ditemui semasa era pemerintahan Ramses II. Turut ditemui blok-blok batu yang bertaburan sekitar makam. Di luar makam Ptah-M-Wia, pasukan El Aquizy menemui makam datuk bandar Memphis, Ptah-Mas, duta besar diraja Basir dan panglima tertinggi angkatan Ramses II, Eurkhi.

Orang Mesir Purba telah menggunakan Saqqara sebagai kawasan perkuburan sejak 3,000 tahun yang lalu. Kajian ke atas Saqqara telah dibuat oleh pakar arkeologi sejak 1850 tetapi ia tidak sepopular Luxor yang terletak di selatan Mesir.

Bagaimanapun, persepsi terhadap nekropolis yang terletak 20 batu di selatan Kaherah berubah menerusi penemuan makam-makam mega pada September 2020. Makam mega di Saqqara ini merupakan ruangan besar yang menempatkan lebih 100 buah makam sekaligus menjadikan ia mempunyai bilangan makam terbanyak di Mesir.

Saqqara juga merupakan lokasi terletaknya Piramid Tangga Djoser yang dibina kira-kira 4,700 tahun lalu sekaligus menjadikannya piramid tertua Mesir. 1,500 tahun selepas era Djoser, Ramses II melaksanakan projek monumen secara besar-besaran dan mengetuai kempen keten.te.raan untuk mengukuhkan kedudukan Mesir Purba. Disebabkan usahanya sepanjang 66 tahun pemerintahan, ramai cendekiawan abad ke-19 menggelar baginda sebagai Ramses Yang Agung.

RUJUKAN

Gershon, L. (2021, 2 November). Tomb of Ramses II’s Treasurer Unearthed at Saqqara Necropolis. Smithsonian Magazine.

Sumber gambar: Kementerian Antikuiti dan Pelancongan Malaysia.